title: Kanto

text: Kantoja ja juuria käytettiin jo aikaisemmin sekä tervan että puuhiilen valmistukseen, kokeiluluonteisesti kantoja kerättiin sellun ja energian tuotantoon jo 1970-luvulla ja 1980-luvulla, mutta korjuukustannukset olivat tuolloin vielä korkeat ja kysyntä pientä. Sittemmin kannot on todettu muiden hakkuutähteiden ohella tärkeäksi raaka-ainevarannoksi erityisesti uudistushakkuualoilla, jossa ne ovat kerättävissä talteen maan muokkauksen yhteydessä. Esimerkiksi kuusen kantojen juuripuun tilavuusarvo on jopa kolmannes rungon tilavuusarvosta. Kantojen poistaminen torjuu myös puiden juurikääpää. Kantopuu sopii energialähteeksi voimaloihin, jotka perustuvat polttoaineen murskaustekniikkaan. Korjuumenetelmät ovat kehittyneet niin, että kannot voidaan poistaa kaivinkoneella, jossa on ns. kantohara tai hydraulinen kannonnostolaite. Kanto rikotaan jo nostettaessa, jotta se puhdistuu ja kuivuu nopeammin, ja varastoidaan kasoihin. Kantopuu murskataan eli haketetaan kun se on kuivunut, yleensä ylivuotiseksi.


title: Kanto

text: Kantojen käyttäminen raaka-aineena on kuitenkin ympäristöllisesti ongelmallista. Kantojen polttaminen aiheuttaa merkittävät kasvihuone-ja ravinnepäästöt. Lisäksi kantojen noston seurauksena metsäluonto köyhtyy ja etenkin Etelä-Suomessa lahopuulajistojen uhanalaistumiskehitys pahenee. Kannot ovat olleet suomalaisissa talousmetsissä monimuotoisuuden ja ekosysteemien toimintojen tärkeä ylläpitäjä.


title: Kanto

text: Kanto on useamman suomalaisen sananparren aineksena, estettä tai muuta vähemmän suoraviivaista seikkaa tarkoittamassa: "Älä ole kantona kaskessa" tai "Minä vannon kautta kiven ja kannon".


title: Koulutuslentokone

text: Koulutuslentokone on yleensä kaksilla ohjaimilla varustettu erityisesti koulutukseen tarkoitettu moottorilentokone, purjelentokone tai helikopteri.


title: Koulutuslentokone

text: Ilmailun alkuaikana lähes kaikki lentokoneet olivat koulukoneita, lentokonetehtaat myivät asevoimien lisäksi varakkaille yksityishenkilöille. Nämä piti tietysti opettaa lentämään. Eräiden lentokonetehtaiden koko liiketoiminta oli tätä ensimmäisen maailmansodan tuloon asti.


title: Koulutuslentokone

text: Sotilaslentäjät koulutettiin 1920-luvulle asti samanlaisilla koneilla kuin mitä he käyttivät koulutuksen päätyttyä. Usein ohjaajaoppilaan ensilento oli yksinlento. Tämä johti suureen määrään onnettomuuksia koulutuksen aikana ja sen jälkeenkin, esimerkiksi ensimmäisen maailmansodan johtaviin hävittäjä-ässiin kuulunut Saksan Hermann Göring ei oppinut sodan aikana koskaan laskeutumaan lentokonetta kunnolla vaan vaurioitti useita koneitaan.


title: Koulutuslentokone

text: Sodan jälkeen sotilasilmailu oli Saksassa kiellettyä ja koulutuksen peruspilariksi tuli purjelentäjien sotilashenkinen koulutus. Venäjällä ilmailu oli sisällisodan aikana ja sen jälkeen heikentynyt, mutta Leninin teknologiaa ihannoiva Neuvosto-Venäjä pyrki pian kouluttamaan suurehkon määrän uusia lentäjiä. Yhdysvalloissa, Ranskassa ja Englannissa sodan nousukausi lentokoneteollisuudelle johti sen lamaantumiseen sodan loputtua. Lentokoulutus oli länsimaissa voimissaan vain tehtaiden omissa lentokouluissa, joissa tehtailla oli vankka motivaatio pitää lentokoneen ostaja hengissä lentokoulutuksen ajan. de Havilland Tiger Moth oli aikakauden peruskoulukone useassa maassa. Siviililentäjät kuuluivat yleensä varakkaaseen kansanosaan ja siksi he halusivat lentoharrastukseen koulutuksen. Tämä kysyntä loi useissa maissa siviilentokoulutuksen, joka loi tarpeen peruskoulukoneelle.


title: Koulutuslentokone

text: 1930-luku toi peräkkäinistuttavat koulukoneet. Ne olivat toisen maailmansodan loppuun asti kaksitasoisia avo-ohjaamoisia lentokoneita, Natsi-Saksan Focke-Wulff Stieglitz oli perustyyppi. Niissä oli hyvä työntövoima-massa-suhde ja liikehtimiskyky. Koneissa ei tulloin ollut laippoja. Sodan lopulla suunniteltiin Yhdysvalloissa myös yleisilmailun ensimmäisen rinnakkainistuttavat nokkapyöräiset yleisilmailukoneet.


title: Koulutuslentokone

text: Toisen maailmansodan jälkeen koulukoneet muuttuivat yksitasoisiksi metallirakenteisiksi ja niistä tuli enenevästi rinnanistuttavia. Cessnaa lukuun ottamatta ne yleensä olivat sauvakoneita. Saab Safir on sodanjälkeisistä moderneista koulukoneista hyvä tyyppiesimerkki. Peräkkäinistuttavista koulukoneista eräs esimerkki on North American Texan, jossa on pyritty heti opettamaan lentäjä ohjaamaan isoa konetta, jolla on suuri nopeus (550 km/h). Köyhemmissä maissa koneet olivat pienempiä ja hitaampia. Nämä koulukoneet pitivät asemansa 1970–1990-luvuille asti.


title: Koulutuslentokone

text: 1970-luvulla esimerkiksi Ranska ja Italia kokeilivat sotilaslentäjien peruskoulutusta Fouga Magister -suihkukoneilla, mutta ilmeisesti tässä ohjaajien karsintavaiheessa tämä oli liian kallista. Nämäkin maat palasivat potkurikoneiden käyttöön peruskoulutuksessa.


title: Koulutuslentokone

text: Vuoden 2010 lähestyessä monessa maassa on käytössä vuosikymmeniä vanhoja sotilaskoulukoneita. Teollisuuden ajautuessa matalasuhdanteeseen, on mahdollista, että ainakin osa ilmavoimista tilaa uusia koulukoneita teollisuudelta. Yhdysvaltain ilmavoimat, jotka ovat aiemminkin käyttäneet esimerkiksi Cessnan koulukoneita peruskoulutuksessa, on hankkinut 2000-luvulla koulukoneekseen itävaltalaisen Diamant-tehtaan koneen.


title: Koulutuslentokone

text: Viimeisin sukupolvi peruskoulukoneista on osin Cessna 150- tai Piper Arrow -koneiden kaltaisia, sotilaskoulutuksessa hieman lujempia, tai potkuriturbiinikoneita.


title: Koulutuslentokone

text: Jo toisen maailmansodan aikana rakennettiin kaksipaikkaisia versioita lentäjien jatkokoulutukseen, muiden muassa neuvostoliittolaisen Rata-hävittäjän UTI-versio. Useimmissa sotaa käyvissä maissa sotilaslentäjien jatkokoulutus tehtiin peruskoulukoneita nopeammilla koulukoneilla.


title: Koulutuslentokone

text: Suihkukoneen tultua asevoimien käyttöön peruskoulukoneen lisäksi katsottiin tarvittavan suuritehoisemmalla moottorilla varustettu jatkokoulutuskone. Eräissä maissa kuten Italia ja Ranska potkurikone syrjäytettiin hetkeksi kokonaan, Fouga Magister -suihkuharjoituskone tuli sekä Ranskassa ja Italiassa peruskoulukoneeksi. Tämä todettiin liian kalliiksi ja potkurikone tuli takaisin koulukoneeksi. Potkuriturbiinikone kuten Valmet L-90 Redigo on enenevästi eräänlainen kompromissi (mäntämoottorisen) potkurikoneen ja suihkukoneen välillä. Esimerkiksi Sveitsi luopui Hawk-suihkuharjoituskoneista porkuriturbiinikoneen eduksi, tosin myös oman Pilatus-lentokonetehtaan toimintaa edistääkseen.


title: Koulutuslentokone

text: Suihkuharjoituslentokone tuli peruskoulukoneen ja suihkuhävittäjän tai pommikoneen väliseksi opetustyypiksi. Tämä on esimerkiksi Suomessa, Ruotsissa, Yhdysvalloissa ja Venäjällä vallitseva käytäntö.


title: Koulutuslentokone

text: Lentoyhtiöitä varten koulutetaan ohjaajia niiden omissa, yksityisissä ja valtiollisissa lentokouluissa, monimoottorilentämistä opetellaan kaksimoottorissa pienissä matkustajakoneissa, joissa on perusvarustuksena kaksoisohjaimet.


title: Koulutuslentokone

text:
1930-luvulla monissa maissa purjelentäjän alkeiskoulukoneena pidettiin yksipaikkaisia liitokoneita. Koulutuksen sotilaallinen aspekti oli esimerkiksi Saksassa ja Suomessa syynä tähän. Pidettiin hyvänä, että purjelentäjäksi aikova joutuu ensin rakentamaan yksinkertaisen liitokoneen ja lentokoulutusta ennen joutuu kantamaan konetta liidon alkupaikalle, mäen päälle. Lisäksi koneet usein laukaistiin ilmaan kumivaijerin avulla. Kaiken tämän katsottiin luovan yhteisöllisyyttä ja kuntoa.
1930-luvun alussa oli peruskoulutukseen sopivia oikeita purjelentokoneita, koulutus oli esimerkiksi Puolassa ja Yhdysvalloissa toisenlaista, sellaista kuten nykyaikana.


title: Koulutuslentokone

text: 1960-luvun alussa purjelentoon tuotiin kaksipaikkaiset koulukoneet.


title: Koulutuslentokone

text: Helikopterilentoon tuli varsinaisia koulukonetyyppejä vasta 1980-luvulla, esimerkiksi Robinsonin koneet. Tätä ennen oli käytetty kaupallisen tai sotilaallisen käytön koptereita koulutukseen, niissä on kaikissa kaksoisohjaimet. Koulutus on kuitenkin raskaammalla kopterilla kalliimpaa.


title: Koulutuslentokone

text: Autogiroissa koulukoneita on tullut käyttöön vasta niiden laajemman käytön myötä 1990-luvulta lähtien.


title: Koulutuslentokone

text: Suomen lentokoneteollisuus on Suomen ilmavoimille hankittujen lentokoneiden lisenssivalmistusta ja VL Myrsky -hävittäjän tuotantoa ja eräitä aiempia hävittäjäprototyyppejä sekä purjelentokoneita lukuun ottamatta valmistanut sarjatuotantona vain sotilaallisia koulutuskoneita:


title: George Eaton

text: George Ross Eaton (s. 12. marraskuuta 1945 Toronto) on entinen kanadalainen F1-kuljettaja. Hän osallistui kolmeentoista ja pääsi starttaamaan F1-osakilpailuun kausilla 1969–1971. MM-pisteitä Eaton ei saavuttanut. Hän oli parhaimmillaan kymmenes Kanadan GP:ssä 1970.


title: George Eaton

text:
Eaton kilpaili myös Canadian-American Challenge Cupissa (Can-Am) vuosina 1968–1970. Hän oli ylin kanadalainen Can-Am-sarjassa vuonna 1969.
Eaton valittiin Canadian Motorsport Hall of Fameen vuonna 1994.


title: Eppie Wietzes

text: Egbert "Eppie" Wietzes (s. 28. toukokuuta 1938 Assen, Alankomaat) on entinen kanadalainen F1-kuljettaja. Hän osallistui kahteen Kanadassa pidettyyn F1-osakilpailuun kausilla 1967 ja 1974. Hän keskeytti molemmissa kilpailuissa, eikä saavuttanut pisteitä. Hän ajoi Lotuksella ja Brabhamilla.


title: Päivä on nuori

text: Päivä on nuori on reggaeartisti Raappanan ensimmäinen studioalbumi. Se julkaistiin 3. lokakuuta 2007 ja sen julkaisi Ylivoima. Albumi sai ilmestyttyään erinomaisen vastaanoton arvostelijoilta ja suurelta yleisöltä. Se sijoittui Suomen virallisen albumilistan sijalle 18.


title: Täs o ollu kaikenlaista

text: Täs o ollu kaikenlaista on näyttelijä Joonas Saartamon Jonde-nimellä julkaistu hip hop -albumi. Albumi julkaistiin 11. kesäkuuta 2008. Albumin julkaisi 3rd Rail Music. Albumin kappaleesta "Kummituslaakso" on julkaistu musiikkivideo.Reggaeartisti Nopsajalka on käyttänyt "Myrkytetty kansa" -kappaleen biittiä omalla "Ring Tone" -kappaleellaan. Kappaleen "Kolhuja" biittiä on käytetty myös Rap SM -kisoissa.


title: Iso (täsmennyssivu)

text: Iso voi tarkoittaa:


title: Historiakomissio

text: Historiakomissio (2009 - 2012), täydeltä nimeltään Komissio torjumaan pyrkimyksiä vääristää Venäjän historiaa (, "Komissija po protivodeistviju popytkam falsifikatsii istorii v uštšerb interesam Rossii"), oli Venäjän presidentin Dmitri Medvedevin 15. toukokuuta 2009 perustama komissio. Sen virallisena tehtävänä oli "torjua Venäjän historian vääristely ja pyrkimykset kiistää Neuvostoliiton voitto toisessa maailmansodassa". Komissioon kuului 28 henkilöä. Komissio lakkautettiin 14.2.2012.


title: Historiakomissio

text: Komission tehtävänä oli valmistella lakiesitys historian vääristelyä vastaan. Lakiehdotuksessa olisi esitetty Venäjän historian vääristäjille enimmillään viiden vuoden tuomioita. Laki olisi ulottunut myös ulkomaalaisiin henkilöihin. Laki olisi antanut Venäjän viranomaisille oikeudet karkottaa suurlähettiläs, katkaista diplomaattisuhteet tai asettaa talouspakotteita yksittäistä valtiota kohtaan.


title: Historiakomissio

text: Laki herätti arvostelua Baltian maissa ja entisen Varsovan liiton maissa, jotka joutuivat puna-armeijan miehittämiksi toisessa maailmansodassa. Neuvostoliiton ja nyky-Venäjän näkemyksen mukaan puna-armeija vapautti maat natsi-Saksan miehityksestä. Baltian maat kiistelevät miehityksen tunnustamisesta, Ukraina 1930-luvun nälänhädästä ja Puola upseerien joukkoteloituksesta.


title: Historiakomissio

text: Entisen duuman puhemiehen Vladimir Ryžkovin mukaan laki olisi antanut Venäjän viranomaisille vallan määritellä mikä on Neuvostoliiton vastaista ja mikä ei. Hänen mukaansa laki myös jatkaisi Stalinin julkikuvan pesemistä ja estäisi hänen arvostelunsa. Vuonna 2007 Venäjän viralliset koulukirjat muutettiin siten, että Stalin esitetään virallisesti suurena johtajana.


title: Historiakomissio

text:
Historiakomissio lakkautettiin 14.2.2012 presidentti Dmitri Medvedevin antamalla päätöksellä. Eri asiantuntijat Venäjällä ovat olleet eri mieltä siitä, toteutuivatko komissiolle asetetut tavoitteet. Historiakomission jäsenenä toiminut Venäjän tiedeakatemian jäsen Aleksander Tshubarjan arvioi komission toimintaa myönteisesti.
Venäjän tiedeakatemiaan kuuluvan Pietarin historianinstituutin johtaja Viktor Pleshkovin mukaan komissio ei saanut mitään konkreettista aikaan.


title: Martin Keamy

text: Martin Christopher Keamy on fiktiivinen hahmo televisiosarjassa "Lost". Häntä näyttelee Kevin Durand.


title: Martin Keamy

text: Martin Keamy oli Ensimmäinen Kersantti Yhdysvaltain merijalkaväessä. Hän palveli vuosina 1996–2001. Kolme vuotta ennen Oceanic Airlinesin lennon 815 onnettomuutta Keamy toimi palkkasoturina Ugandassa. Vuonna 2004 Widmore palkkasi Keamyn ja tämän johtaman palkkasoturiryhmän etsimään saaren sekä nappaamaan Benin suuresta summasta rahaa. Jottei kukaan voisi estää heitä, Keamylle annetaan käsky surmata kaikki ihmiset saarella, mukaan lukien lennon 815 selviytyneet.


title: Martin Keamy

text: Keamy johtaa "Kahana"-laivan Fidžille Suvaan 6. joulukuuta – 10. joulukuuta välisenä aikana. 25. joulukuuta välisenä yönä pilotti Frank lentää Keamyn ja tämän palkkasoturiryhmän (Omar, Lacour, Kocol, Redferm ja Mayhem) saarelle. 27. päivä ryhmä väijyy useita henkilöitä saarella, ja ottaa Alexin panttivangiksi tapettuaan ensin Rousseaun ja Karlin. Ryhmä saapuu parakeille ja räjäyttää Clairen talon sekä haavoittaa kuolettavasti kolmea muuta selviytynyttä. Keamy yrittää kiristää Beniä uhkaamalla ampua Alexin, mutta Ben kiistää Alexin olevan hänen tyttärensä luullen Keamyn huijaavan, mutta Keamy tappaa Alyxin ampumalla tätä päähän. Raivostunut Ben usuttaa savuhirviön ryhmän kimppuun. Hirviö haavoittaa Mayhemiä kuolettavasti.


title: Martin Keamy

text: Palattuaan "Kahanalle" Keamy saa tietää Michaelin olevan Benin vakooja. Hän yrittää ampua Michaelin, mutta ase jumittuu. Keamy ottaa käyttöönsä Widmoren ohjeistaman ”varasuunnitelman”, joka sisältää tietoa , jonka Dharma Initiative on rakentanut saarelle. Laivan kapteeni Gault kertoo Keamylle, että tämän ryhmä saattaa kärsiä oudosta sairaudesta, mihin Keamy ei kuitenkaan kiinnitä huomiota. Myöhemmin Omar kiinnittää Keamyyn ”kuolleen miehen kytkimen”, joka on viritetty laivassa olevaan pommiin, joka räjähtäisi, mikäli Keamyn sydän lakkaisi lyömästä. Samana yönä Frank kieltäytyy lennättämästä Keamyn ryhmää takaisin saarelle, mikä johtaa siihen, että Keamy tappaa laivan lääkärin Rayn viiltämällä tämän kurkun auki ja heittämällä tämän yli laidan. Keamy ampuu myös laivan kapteenin Gaultin. Frank joutuu lentämään ryhmän saarelle.


title: Martin Keamy

text: 30. joulukuuta ryhmä ottaa Benin kiinni Orkidea-asemalla. Yrittäessään viedä Beniä kopteriin, Richardin ryhmä väijyttää ja ampuu heidät. Richard ampuu Keamyä kuudesti selkään, mutta Keamy selviää luodinkestävien liivien avulla. Myöhemmin Keamy menee hissillä Orkidealle puhumaan Benille. Vihaisena tyttärensä kuolemasta, Ben hyökkää Keamyn kimppuun ja puukottaa tätä useasti niskaan. Locke yrittää pelastaa Keamyn, mutta turhaan. Ennen kuolemaansa Keamy varoittaa Beniä Widmoresta, sanoen tämän löytävän Benin joka tapauksessa. Keamy kuolee ja kuolleen miehen kytkin aktivoituu räjäyttäen "Kahanan" ja surmaten lähes jokaisen laivalla olevan. Vain Oceanicin kuutoset ehtivät pois laivalta helikopterilla.


title: Martin Keamy

text: Vaihtoehtoisessa aikajanassa Martin Keamy työskentelee koronkiskurina. Hän lainaa rahaa Sayidin veljelle Omerille, jotta tämä voisi avata toisenkin kuivapesulan. Omer maksaa velkansa, mutta Martin kiristää Omeria, jolloin Omer pyytää Sayidia puuttumaan asiaan. Sayidin kieltäydyttyä Omer pahoinpidellään liikkeensä edessä, minkä vuoksi tämä joutuu sairaalaan leikattavaksi. Omerin toipuessa Martin lähettää kaksi miestään tuomaan Sayidin luokseen. Keamy selittää haluavansa Sayidin maksavan velat Omerin puolesta ja sanoo uhkaavansa Omerin perhettä jollei tämä tee niin. Yllättäen Sayid tappaa Keamyn kätyrit. Keamy sanoo Sayidille unohtavansa saamisensa, mutta Sayid ampuu häntä rintaan. Myöhemmin paljastuu, että Sunin isä oli maksanut Keamylle, jotta tämä tappaisi Jinin. Keamy yrittää viimeisillä voimillaan varoittaa Mikhailia, mutta Jin ampuu tämän.


title: Robert Flynn

text: Robb Flynn (syntyään Lawrence Matthew Cardine (adoptoitu), 19. heinäkuuta 1967, Oakland, Kalifornia) tunnetaan parhaiten thrash metal/groove metal -yhtye Machine Headin laulajana ja kitaristina. Robb Flynn perusti yhtyeen Adam Ducen kanssa vuonna 1992.


title: Eduard Mirzojan

text: Eduard Mikajeli Mirzojan (; 12. toukokuuta 1921 Gori, Georgian SNT – 5. lokakuuta 2012 Jerevan, Armenia) oli armenialainen säveltäjä. Hän oli säveltäjä Mihail Mirzojanin poika.


title: Eduard Mirzojan

text: Mirzojan opiskeli musiikkia Jerevanissa ja jatkoi opintojaan Moskovassa. Hän alkoi opettaa Jerevanin konservatoriossa vuonna 1947, ja vuosina 1972–1986 hän johti sävellyksen osastoa. Vuosina 1957–1991 Mirzojan oli Armenian säveltäjäliiton puheenjohtaja.


title: Eduard Mirzojan

text: Mirzojanin sävellystuotannossa on vaikutteita Sergei Prokofjevilta, Dmitri Šostakovitšilta, Béla Bartókilta sekä armenialaisesta kansanmusiikista. Hän sävelsi orkesteri-, kamari- ja laulu- sekä elokuvamusiikkia.


title: The Dust of Years

text: The Dust of Years on brittiläisen thrash metal -yhtye Seventh Angelin kolmas studioalbumi, joka julkaistiin 24. kesäkuuta 2009. Albumi on yhtyeen ensimmäinen uutta materiaalia sisältävä julkaisu sitten vuoden 1992 "Lament for the Wearyn". Vaikka musiikki jatkaa yhtyeen tunnistettavalla progressiivisella ja doom metal -vaikutteisella thrash metal -linjalla, laulu on nykyisin death metal -murinaa. Albumin on tuottanut Esoteric-yhtyeen Greg Chandler. Kansikuvan teki Matt Vickerstaff (Darkwave Art), joka on tuottanut kansitaidetta muiden muassa My Dying Bridelle.


title: Xian Zhang

text: Xian Zhang (; s. 1973 Dandong, Kiina) on kiinalaisamerikkalainen kapellimestari, joka on Milanon Verdi-orkesterin ylikapellimestari. Hän on Italian ensimmäinen naispuolinen ylikapellimestari.


title: Ernest Wilimowski

text: Ernest Otto Wilimowski (saksassa Ernst Wilimowski) (23. kesäkuuta 1916, Katowice, Saksa – 30. elokuuta 1997, Karlsruhe, Saksa) oli saksalais-puolalainen jalkapalloilija. Maajoukkuetasolla Willimowski edusti sekä Puolaa että Saksaa. Hän oli mukana Puolan joukkueessa Ranskan MM-kisoissa 1938 pelaten yhden ottelun Brasiliaa vastaan tehden 4 maalia tuossa ottelussa. Willimowski on Puolan maajoukkueessa kahdeksanneksi eniten maaleja tehnyt pelaaja.


title: Wilshire Boulevard Temple

text: Wilshire Boulevard Temple on vanhin synagoga Los Angelesin metropolialueella, joka tunnetaan erityisesti bysanttilaista tyyliä edustavasta kupolistaan. Se otettiin käyttöön vuonna 1929 ja liitettiin National Register of Historic Places -rekisteriin vuonna 1981, minkä lisäksi se on Los Angelesin kaupungin kulttuurillinen muistomerkki.


title: Wilshire Boulevard Temple

text: 14. dalai-lama piti synagogassa puheen Amerikan buddhalaiskongressille.


title: Demonaz Doom Occulta

text: Harald Nævdal (s. 6. heinäkuuta 1970 Bergen, Norja), tunnettu nimellä Demonaz Doom Occulta ja myöhemmin myös lyhyemmin Demonaz, on norjalainen metallimuusikko. Hän on black metal-yhtye Immortalin alkuperäinen kitaristi ja sanoittaja.


title: Demonaz Doom Occulta

text: Demonaz tunnettiin Immortalissa black metallille epätavallisista sanoituksistaan, jotka eivät liittyneet juurikaan satanismiin, vaan erilaisiin synkkiin fantasiateemoihin ja mielikuvitusmaahan, jonka nimi on Blashyrkh. Kun hän kirjoitti sanoja kappaleisiin, hän teki inspiraatiota etsiessään usein pitkiä kävelyretkiä maaseudulla, lähellä hänen kotiseutuaan. Demonaz tunnettiin hänen yksinkertaisista, mutta todella nopeista kitaraosuuksistaan. Abbathin kanssa hän muodosti Immortalissa kaksikon, kunnes rumpali Horgh liittyi yhtyeeseen vuonna 1997.


title: Demonaz Doom Occulta

text: Demonaz soitti kitaraa Immortalin albumeilla "Diabolical Fullmoon Mysticism", "Pure Holocaust", "Battles In The North" ja "Blizzard Beasts". "Blizzard Beastsin" ilmestymisvuonna hänellä todettiin paha jännetuppitulehdus, eikä hän voinut enää soittaa kitaraa Immortalin vaativissa kitaraosuuksissa. Demonaz jatkoi kuitenkin yhtyeen sanoittajana ja ryhtyi yhtyeen manageriksi.


title: Demonaz Doom Occulta

text: Syksyllä 2015 Immortal ilmoitti Demonazin paluusta kitaran varteen ensimmäistä kertaa sitten vuoden 1997 "Blizzard Beasts-"albumin. Demonaz hoitaa myös lauluosuudet uudella albumilla jonka nauhoitukset aloitettiin tammikuussa 2017.


title: Demonaz Doom Occulta

text: Demonaz toimii myös black metal -yhtye I:n sanoittajana. Yhtye on julkaissut yhden albumin, "Between Two Worldsin", vuonna 2006. Hän perusti myös yhtyeen nimeltä DEMONAZ, jonka laulajana hän toimii. Demonazin MySpace-sivustolla löytyy hänen nauhoittamaansa materiaalia albumiaan varten. Hän toivoo albuminsa "Perfect Visionsin" ilmestyvän joskus tulevaisuudessa.


title: Demonaz Doom Occulta

text: Immortalin kitaristina


title: Demonaz Doom Occulta

text: Immortalin sanoittajana


title: Demonaz Doom Occulta

text: I:n sanoittajana


title: Demonaz Doom Occulta

text: Perfect Visions


title: Bob Guccione

text: Robert Charles Joseph Edward Sabatini ”Bob” Guccione (17. joulukuuta 1930 – 20. lokakuuta 2010) oli miestenlehti "Penthousen" perustaja ja sen päätoimittaja marraskuuhun 2003 asti.


title: Bob Guccione

text: Guccione syntyi Brooklynissa, New Yorkissa. Hän perusti "Penthousen" Isossa-Britanniassa vuonna 1965 kilpailijaksi Hugh Hefnerin "Playboylle". Vuonna 1969 lehti alkoi ilmestyä Yhdysvalloissa. Se oli suosituimmillaan 1970-luvulla, jolloin sen levikki oli enimmillään 5 000 000 kappaletta. Suosio alkoi laskea 1990-luvulla, jolloin pornografia alkoi levitä Internetissä. Elokuussa 2003 lehden julkaisija General Media ajautui konkurssiin, ja Guccione erosi lehden johdosta.


title: Bob Guccione

text: Vuonna 1979 Guccione tuotti elokuvan "Caligula", jonka näyttelijäkaartiin kuuluivat muun muassa Malcolm McDowell, Helen Mirren, John Gielgud ja Peter O'Toole. Käsikirjoittajana oli aluksi Gore Vidal, mutta hän riitautui tuottajan kanssa ja veti nimensä pois. Elokuva sai huonot arvostelut. Alkuperäistä versiota pidettiin liian pornografisena esitettäväksi, joten sitä jouduttiin myös sensuroimaan.


title: Bob Guccione

text: Guccione oli mukana "Forbes"-lehden ensimmäisellä 400. rikkaimman yhdysvaltalaisen listalla vuonna 1982, jolloin hänen omaisuutensa oli noin 400 miljoonaa dollaria. Hän sijoitti omaisuuttaan taiteeseen.


title: Bob Guccione

text: Guccione oli vuodesta 1988 naimisissa eteläafrikkalaisen Kathy Keetonin kanssa tämän kuolemaan, vuoteen 1997 asti. Tätä ennen Guccione oli ollut kahdesti naimisissa. Hän kuoli syöpään Texasin Planossa 79-vuotiaana vuonna 2010.


title: Cont’akti teatteri

text: Cont'akti teatteri on porilainen harrastajateatteri, joka perustettiin 1988. Perustajana oli entinen Porin Teatterinuorien jäsen, Harry Viita. Cont'akti aloitti toimintansa Porin puuvillatehtaan vanhassa myymälässä, mutta muutti myöhemmin Antinkatu 15:een.


title: Mandel Kramer

text: Mandel Kramer (12. maaliskuuta 1916 Cleveland, Ohio – 29. tammikuuta 1989 Westchesterin piirikunta, New York) oli yhdysvaltalainen radio- ja televisionäyttelijä. Radiossa hän esiintyi yli 20 eri kuunnelmasarjassa, joista tunnetuimpia ovat "The CBS Radio Mystery Theater", "The Shadow", "Dimension X" ja "Yours Truly, Johnny Dollar". Televisiossa Kramer esiintyi vuosina 1959–1979 poliisipäällikkö Bill Marceaun roolissa saippuaoopperassa "The Edge of Night". Tästä roolista hän oli ehdolla Daytime Emmyn saajaksi vuonna 1979.


title: Mounir El Hamdaoui

text: Mounir El Hamdaoui (, s. 14. heinäkuuta 1984 Rotterdam, Alankomaat) on hollantilais-marokkolainen jalkapalloilija. Hyökkääjänä pelaava El Hamdaoui edustaa Primera Divisiónissa pelaavaa Málagaa.


title: Mounir El Hamdaoui

text: El Hamdaoui edusti Hollannin alle 21-vuotiaiden maajoukkuetta kolmen ottelun verran vuosina 2004–2005, joissa hän teki yhden maalin.


title: Mounir El Hamdaoui

text: Sittemmin aikuisten tasolla El Hamdaoui on edustanut Marokkoa, pelattuaan ensimmäisen maaottelunsa 11. helmikuuta 2009 Tšekkejä vastaan. Ensimmäisen maalinsa hän teki toisessa ottelussaan Gabonia vastaan pelatussa ottelussa, joka päättyi Gabonin 1-2 voittoon.


title: Hordak

text: Hordak on espanjalainen, Madridista kotoisin oleva black metal -yhtye.


title: Hordak

text: Yhtyeen nimi tulee piirretystä Masters of the Universe, jossa oli henkilö nimeltä Hordak. Yhtyeen mukaan nimi valittiin siksi, että sillä on yhteyksiä heidän lapsuutensa ja ihanteisiinsa.


title: Hordak

text: Hordak julkaisi demonsa vuonna 2003, jolloin Griffin Music otti yhtyeen "talliinsa". Hordak on julkaissut kaksi kokopitkää albumia, War Has Just Begunin vuonna 2005 ja The Last European Wolvesin vuonna 2006.


title: Hordak

text: Hordak kutsuu musiikkiaan nimellä celtiberian pagan metal (kelttiläinen pakanametalli). Yhtye kertoo musiikkinsa olevan Espanjassa vastaavanlaista kuin viikinkimetalli on Skandinaviassa.


title: Tinktuurit

text: Tinktuurit eli heraldiset värit tarkoittavat vaakunaselityksissä käytettäviä värejä, joista jokaisella on myös normanniranskaan perustuva nimi. Ne voidaan jakaa kolmeen eri ryhmään, jotka ovat metalleiksi kutsutut vaaleat värisävyt, varsinaisiksi väreiksi kutsutut tummat värisävyt ja turkikset.


title: Tinktuurit

text: Heraldisia perusvärejä on olemassa seitsemän: kaksi metallia (kulta ja hopea) ja viisi väriä (punainen, sininen, musta, vihreä ja purppura). Näistä tosin pohjoismaisessa heraldiikassa purppura on varattu ainoastaan erityiskäyttöön, eikä sitä käytetä kuin perustelluista syistä. Painoteknisistä syistä ja lippuheraldiikassa kulta voidaan korvata keltaisella ja hopea valkoisella värillä.


title: Tinktuurit

text: Näihin väreihin rinnastetut heraldiset turkikset, joita alun perin lienee ollut vain kaksi, ovat vaakunoissa olleet vastineita todellisille kärpän- ja oravannahoille. Myöhemmin turkiksia on tullut heraldiikkaan useampiakin väri- ja muotomuunnoksia, mutta Suomeen niistä ei ole nimetty kuin muutama.


title: Tinktuurit

text: Näiden rinnalle ilmaantui myöhemmin luonnonvärit ("Proper"), jotka ovat eläimen tai ihmisen naturalistisia, luonnollisia värejä kuten ihonväri. Niiden käyttöä ei juurikaan pidetä hyvänä heraldiikkana, jonka vuoksi luonnonvärien käyttöä pyritään välttämään.


title: Tinktuurit

text: Värisävyjä ei ole tarkasti määrätty, mutta heraldiikassa käytettäväksi väriksi sopii parhaiten värin kirkas keskisävy. Mustavalkoisessa kuvallisessa esityksessä jokaiselle värille on varattu vakiintunut viivakuvaus eli skraffeeraus. Värien lisäksi vaakunassa voidaan käyttää myös vuorovärisyyttä ja damaskointia, joista kumpikaan ei ole väri vaan sen käyttöä. Varsinkin damaskointi, joka on eräänlaista kilven laajojen pintojen ornamenttimaista koristelua, tulee käyttää siten, ettei sitä voi sekoittaa skraffeeraukseen.


title: Tinktuurit

text: Yksi heraldiikan pääsäännöistä on vaatimus olla asettamatta metallia metallin ja väriä värin päälle. Tämä juontaa juurensa historiasta, jossa tunnuksien kontrastin tuli mahdollistaa niiden tunnistaminen jo kaukaa. Värin ei myöskään tule yhtyä väriin eikä metalliin metalliin, ellei näiden välinen raja jää ehdottoman lyhyeksi. Koska yksiväristä kilpeä ei pidetä vaakunana, heraldiikan väriperinteen mukaisesti vaakunassa on siten aina sekä metallia että väriä.


title: Madonna del Granduca

text: Madonna del Granduca (suomeksi "Suurherttuan Madonna") on italialaisen renessanssiajan taidemaalarin Rafaelin öljyvärimaalaus Pyhästä Madonnasta eli Neitsyt Mariasta vuodelta 1505, eli pian sen jälkeen kun Rafael saapui Firenzeen. Teoksesta voi huomata vaikutteita Leonardo da Vincin töistä, sillä se on mm. maalattu sfumato-tekniikalla. Teos sijaitsee renessanssipalatsi Palazzo Pittissä Firenzessä.


title: Catalaphyllia

text: Catalaphyllia on kivikorallien suku, johon kuuluu ainakin yksi laji, vanhempien lähteiden mukaan kaksi lajia. "Catalaphylliat" ovat pitkälonkeroisia kivikoralleja, joita tavataan Indopasifisella merialueella. Niitä kasvatetaan myös riutta-akvaarioissa, joissa yleinen kauppanimi on "Elegance".


title: Catalaphyllia

text: Jokaisella yksilöllä on useita selvästi erottuvia suuaukkoja, sinivihreä pohjalevy ja sen ympärillä huojuvat vihreät, siniset tai punertavat lonkerot, joiden avulla ne nappaavat ruokaa ja vievät sen kohti suuaukkoa. Pohjalevyn voimakas vihreä väri suojaa korallia ultraviolettisäteilyltä. Lonkeroiden kärjet voivat olla vaaleanpunaiset, valkoiset tai violetit.


title: Catalaphyllia

text: Pyyntilonkeroita peittävät tuhannet knidosyytti- eli nematoblastipolttiaissolut. Niiden sisältämät poltinrakot eli nematokystit liipaisevat kosketusärsytyksen seurauksena ulos poltinsiiman päässä olevan pienen harppuunankaltaisen väkäsen, joka iskee solun sisäisen nestepaineen voimalla liian lähelle tulleeseen mahdolliseen saaliiseen tai viholliseen. Toisin kuin monilla muilla pitkälonkeroisilla kivikoralleilla, esimerkiksi "Favia"-suvulla, "Catalaphyllia"-korallien pyyntilonkerot ovat levällään päiväsaikaan. "Catalaphyllia" kykenee myös vetämään lonkeronsa kokonaan vaippansa sisään, mutta tekee sitä harvoin. Levällään olevat lonkerot vahingoittuvat helposti. Niinpä jos korallia haluaa siirtää valoisana aikana, kannattaa ennen siirtoa löyhytellä vettä lähellä korallia niin että se vetää lonkeroitaan kasaan.


title: Catalaphyllia

text: Keskuslevy voi kasvaa halkaisijaltaan 60 cm leveäksi.


title: Catalaphyllia

text: Catalaphyllia-lajeja tavataan indopasifisella merialueella Seychelleiltä Vanuatulle ja Pohjois-Australiasta Etelä-Japaniin. Catalaphyllia-korallit elävät muta- tai hiekkapohjalla usein meriruohojen seassa. Niissä on yhteyttäviä symbioottisia leviä, minkä takia ne tarvitsevat paljon tai kohtalaisesti valoa. Niitä on tavattu kuitenkin jopa yli 40 metrin syvyydestä. Nuoret yksilöt elävät usein kiinni riutan kivirakenteessa, mutta vanhemmat voivat olla vapaasti hiekka- tai mutapohjalla. Riuttaan kiinnittyneinä kasvavat yksilöt kehittyvät poimullisemmiksi kuin vapaalla pohjalla elävät.


title: Catalaphyllia

text: "Catalaphyllia jardinei" -lajin eri värimuotoja pidetään meriakvaarioissa, missä niiden kauppanimi on "Elegance Coral". Korallia pidetään nykyisin vaikeasti hoidettavana, ja monet yksilöt kuolevat muutamien kuukausien kuluessa siitä, kun ne on siirretty akvaarioon. Käsitys tämän lajin korallien helppohoitoisuudesta on muuttunut rajusti, ja vanhimmat lähteet pitävät sitä yhtenä helppohoitoisimmista korallilajeista. Yhdysvaltoihin viedyissä yksilöissä on tavattu sairautta, joka saattaa olla bakteerien aiheuttama. Tauti on osoitettu tarttuvaksi, ja tutkimuksissa sitä löydettiin luonnonvaraisina elävistä yksilöistä vain hyvin vähän.


title: Catalaphyllia

text: "Catalaphyllia"-korallit saavat ravintoa symbioottisten, yhteyttävien zooxanthellae-levien avulla, mutta ne myös syövät ruokaa pari kertaa viikossa lonkeroidensa ollessa esillä. Sopivia akvaarioruokia ovat planktonvalmisteiden lisäksi katkaravun, kalan ja mustekalan liha, massiäyriäiset ja kidusjalkaiset.


title: Catalaphyllia

text: "Catalaphyllia"-koralleille sopii hidas veden virtaus, ja vesioloina alhainen veden nitraattipitoisuus, kovuus 8-12 DKH ja kalsiumpitoisuus 380-400 ppm. Toisinaan, mahdollisesti huonojen vesi- tai virtausolojen takia, "Catalaphyllia" irrottaa pehmytkudoksensa tukirangastaan ja lähtee kellumaan vedessä uusille alueille. Se voi päätyä kauaksi ja elää pitkään, mutta ei ole havaintoja, että irrottautunut korallieläin enää koskaan kasvattaisi itselleen uutta tukirankaa.


title: Catalaphyllia

text: "Catalaphyllia"-koralleja voidaan lisätä jakamalla, mutta kotiakvaariossa jakamispinnat tulehtuvat usein. Pehmytkudos on tunkeutunut syvälle tukirankaan, ja jakaminen onnistuu vain sopivalla sahalla - muut välineet murskaavat kudoksia leikkauspinnan lähellä liiaksi. Koralli voi jakaantua myös spontaanisti silmikoimalla, jolloin sen keskuslevyn reunoista kuroutuu pikkukoralleja irti. Suvullisesta lisääntymisestä ei ole systemaattisia havaintoja luonnonoloistakaan. Tiedetään että yhdyskunnat voivat joko lisääntyä hermafrodiittisesti ja laskea sukusolupaketteja ajelehtimaan planktonin mukana, tai hedelmöittyä siten että alkio kehittyy naarasyksilön kudoksen yhteydessä, mutta ei tiedetä, millaisissa olosuhteissa ja miksi ja koska yhdyskunnat käyttävät mitäkin lisääntymistapaa.


title: Catalaphyllia

text: "Catalaphyllia"-korallien kauppaa säädellään CITES-sopimuksella, ja Indonesian myyntikiintiöitä on pienennetty rajusti 1990-luvun lopun jälkeen. IUCN on luokitellut sen vaarantuneeksi. Näiden korallien kerääminen on kielletty Australian eräillä alueilla.


title: Catalaphyllia

text: Vuokkokalat saattavat pitää Catalaphyllia-korallia kotipaikkanaan, jos varsinaista merivuokkoa ei ole saatavana.


title: Catalaphyllia

text: Catalaphyllia-koralleissa saattaa elää loisina laakamatoja. Toisten ohjeiden mukaan niille ei kannata tehdä mitään. Toiset ohjeet suosittelevat joko luontaista torjuntaa laakamatoja syövien kalojen avulla tai korallin kastamista makeaan veteen, sillä laakamadot ovat herkempiä suolaisuuden vaihtelulle kuin korallit.


title: Catalaphyllia

text: Muita haitallisia loisia ovat ravut ja kotilot. Useimmat pehmytkorallit, Euphyllia-kivikorallit ja jopa Caulerpa-levät voittavat kemiallisen taistelun ja tuhoavat vähitellen "Catalaphyllia"-korallin.


title: Albin Savola

text: Albin Savola (26. heinäkuuta 1867 Sulkava – 8. joulukuuta 1934 Forssa) oli suomalainen pappi ja lähetyssaarnaaja, joka toimi ensimmäisen suomalaisen lähetyssaarnaajan, Martti Rautasen, läheisenä työtoverina Ambomaalla ja julkaisi kirjallisuutta oshindongan kielellä.


title: Albin Savola

text: Savola syntyi Sulkavalla Kaipolan kylässä myllärin perheeseen. Isä oli Abraham Popoff ja äiti Leena Kaisa Karppinen. Kansakoulun käynyt Albin Savola aloitti Suomen lähetysseuran lähetyskoulun vuonna 1890. Hänet lähetettiin kesken lähetyskoulun lähetyskentälle, jonne hän saapui vuonna 1893. Maallikkona Savolan tehtäväksi oli osoitettu puuvillan viljelyn kehittäminen Ambomaalla. Viljelyn lisäksi Savolan tuli kehittää kankaanvalmistusta. Savola toimi Oniipan lähetysasemalla. Työtoverin Hannulan palattua Suomeen Savola siirtyi Olukondaan, missä hän toimi Martti Rautasen apulaisena.


title: Albin Savola

text: Lähetyskoulussa Albin Savola oli kihlautunut Eedla Nikkisen kanssa. Morsian tuli Ambomaalle vuonna 1896. Pariskunta vihittiin heti Eedlan saapuessa Namibiaan Valaskalalahdessa. Pariskunta asettui työskentelemään Oniipaan. Perheeseen syntyi poika kuolleena ja Eedla oli menehtyä malariaan. Eedla Savola menehtyi synnytettyään tyttären kuumetautiin 1899. Tyttären lisäksi perheeseen kuului 1898 syntynyt poika.


title: Albin Savola

text: Samana vuonna Savola palasi Suomeen poikansa kanssa. Tytär jäi Wehasen lähettiperheen hoitoon. Suomessa Savola suoritti loppuun lähetyskurssin vuonna 1900. Suomessa hän myös avioitui edesmenneen vaimonsa sisaren Maria Nikkisen kanssa. Savola palasi vaimonsa kanssa Ambomaalle Oniipaan. Perheeseen syntyi Oniipassa kolme lasta. Vuonna 1905 Savola sairastui ja joutui palaamaan perheineen sairauden takia kotimaahan. Paluuseen olivat terveydentilan lisäksi syynä Ambomaan lähettien kiristyneet suhteet, joissa syytökset kohdistuivat erityisesti Savolaan. Ystävyys ja työtoveruus Martti Rautasen kanssa eivät auttaneet ja niin päättyi Savolan ura lähetyssaarnaajana.


title: Albin Savola

text: Savola perusti ollessaan toista kertaa Ambomaalla Oniipaan Ambomaan ensimmäisen kirjapainon, josta ilmestyi ensimmäinen lehti Osondaha 15. lokakuuta 1901. Savola toimi lehden toimittajana ja käänsi hengellistä kirjallisuutta ošindongaksi. Työskennellessään Martti Rautasen työtoverina Savola osallistui ošindongankielisen virsikirjan neljännen laitoksen valmistamiseen kirjoittamalla virsiä. Savola kirjoitti virsikirjan tekstin puhtaaksi ja virsikirja ilmestyi vuonna 1899. Vielä toimiessaan kotimaassa Savola kirjoitti ensimmäisen Martti Rautasen elämäkerran ja ošindongan kieliopin.


title: Albin Savola

text: Vuonna 1908 Savola siirtyi Yhdysvaltoihin, missä hän toimi pastorina suomalaisessa luterilaisessa seurakunnassa Michiganin Covingtonissa. Sieltä hän palasi Suomeen vuonna 1912. Suomessa hän suoritti yliopistossa teologian tutkinnon ja toimi lopulta Forssan seurakunnan kirkkoherrana elämänsä loppuun asti.


title: Gustav Wetterström

text: Gustav Wetterström (15. lokakuuta 1911 Norrköping – 16. marraskuuta 1991 Norrköping) oli ruotsalainen jalkapalloilija. Hän edusti Ruotsia Ranskan MM-kisoissa 1938 kahdessa ottelussa tehden yhteensä kolme maalia (kaikki Kuubaa vastaan). Seurajoukkuetasolla Wetterström edusti IK Sleipneria.


title: Ethan Suplee

text: Ethan Suplee (s. 25. toukokuuta 1976) on yhdysvaltalainen näyttelijä. Hän on näytellyt Randy Hickeyn roolissa sarjassa "Kovan onnen kundi". Muita hänen roolisuorituksiaan ovat esimerkiksi Seth Ryan vuoden 1998 elokuvassa "American History X" sekä Frankie Stechinon rooli "Isojen poikien leikit" -sarjassa vuosina 1994–1996 ja 1998.


title: Ethan Suplee

text: Suplee syntyi Manhattanilla Debbie ja Bill Supleen ainoaksi lapseksi. Ethanin isä oli näyttelijä, joka esiintyi myöhemmin satunnaisesti yksisilmäisenä postimiehenä "Kovan onnen kundi"-sarjassa. Myös Debbie oli näyttelijä ja näyttelemisen opettaja. Ethanin ollessa yksivuotias perhe muutti Los Angelesiin.


title: Ethan Suplee

text: Suplee kiinnostui näyttelemisestä esiintyessään koulun näytelmissä. Kun Suplee täytti 16, myöhemmin "Frendit"-sarjassa Frank Jr:n roolissa esiintynyt näyttelijä Giovanni Ribisi alkoi opettaa hänelle näyttelemistä. Samaiselle kurssille ilmoittautui myös Jason Lee, joka myöhemmin näytteli pääroolia "Kovan onnen kundissa". 18-vuotiaana Suplee lopetti opinnot ja teki ensimmäiset roolinsa videopelimainoksissa. Vuonna 1994 Suplee pääsi esiintymään "Isojen poikien leikit"-sarjaan Frankie Stechinona. Vuonna 1995 hän esiintyi komediaelokuvassa "Häiriköt", jossa hänen roolinsa oli William Black. Seuraavana vuonna hän lähti "Isojen poikien leikit" -sarjasta ja näytteli sitten Jason Lee -elokuvassa "Amyn jäljillä" pikkuroolissa sarjakuvafanina. Vuonna 1998 Suplee nähtiin "American History X" -elokuvassa, jonka pääosaa näytteli Edward Furlong. Samana vuonna Suplee palasi yhden tuotantokauden ajaksi "Isojen poikien leikit" -sarjaan. Vuonna 1999 hän esiintyi esimerkiksi "Amyn jäljillä" -elokuvan jatko-osassa "Dogma" sekä elokuvassa "Tyrone". Hänen 2000-luvun elokuvistaan tunnetuimmat ovat "Road Trip" ja "Vulgar". Vuonna 2003 hän esiintyi draamaelokuvassa "Päämääränä Cold Mountain", vuonna 2004 elokuvissa "Perhosvaikutus" ja "Mela kateissa" ja vuonna 2005 "Neo Ned" -elokuvassa. Myöhemmin hän esiintyi menestyssarjassa "Kovan onnen kundi". Vuonna 2006 hän teki elokuvat "Art School Confidential", "The Fountain", "Vuosi ilman joulupukkia" ja "Clerks 2". Vuonna 2007 hän esiintyi elokuvissa "Mr. Woodcock" ja "" ja vuonna 2009 komediassa "Fanboys".


title: Ethan Suplee

text: Suplee on naimisissa Brandy Lewisin kanssa, joka on Geoffrey Lewisin tytär ja Juliette Lewisin sisar. Brandy Lewisillä on kaksi tytärtä edellisestä avioliitosta. Parilla on kaksi yhteistä lasta, Francis Clementine (s. 2005) ja Bill Grace (s. 2007). Naimisiin he menivät 2006. Kummatkin ovat skientologeja.


title: Who Made Who (kappale)

text: Who Made Who on australialaisen hard rock -yhtye AC/DC:n kappale samannimiseltä albumilta. Laulu on yksi kolmesta uudesta kappaleesta levyllä (muut olivat ”Chase the Ace” ja ”D.T.”), ja loput kappaleet otettiin aiemmilta albumeilta.


title: Who Made Who (kappale)

text:
Kappale alkaa tiukalla basson ja rummun yhteissoitolla, johon Malcolm Youngin kitara tulee mukaan. Ensimmäisen säkeistön jälkeen mukaan tulee Angus Youngin soittama toinen kitararaita. Kappale sisältää paljon nopeaa legatosoittoa. Kappaleen ovat tehneet Angus Young, Malcolm Young ja Brian Johnson
Kappaleesta tehtiin myös David Malletin ohjaama musiikkivideo, jossa nähdään satoja AC/DC:n faneja pukeutuneina Anguksiksi ja marssimassa kappaleen tahtiin. Kaikilla on myös pahvista tehty kitara, joka on samanlainen kuin Anguksella.


title: Dikynodontit

text: Dikynodontit ("Dicynodontia") on sukupuuttoon kuollut Anomodontia-alalahkon terapsideihin kuuluva osalahko. Dikynodontit olivat permi- ja triaskaudella merkittäviä kasvinsyöjiä. Ne ilmestyivät permikauden keskimmäisen epookin, Guadalupen, aikana ja hävisivät myöhäistriaskaudella. Tosin eräs sirpaleinen Australiasta löytynyt fossiili saattaa olla dikynodontti, jolloin osa niistä olisi selvinnyt vielä varhaisliitukaudelle asti. Dikynodontit olivat menestyneimpiä terapsideja ja niihin kuului yli 70 sukua. Dicynodonttien koko vaihteli rotan kokoisista lajeista sarvikuonon kokoisiin. Laajimmalle koskaan levinnyt selkärankainen maaeläin, "Lystrosaurus", kuului Dicynodontteihin. Dikynodontit olivat permikauden loppupuolella hyvin yleisiä. Osa niistä selvisi permikauden joukkotuhosta ja ne alkoivat täyttämään tyhjäksi jääneitä ekologisia lokeroita leviten koko maapallolle. Myöhäistriaskaudella dikynodontit hävisivät kilpailussa dinosauruksille.


title: Dikynodontit

text: Dikynodonttien tieteellinen nimi, Dicynodontia, tarkoittaa suomeksi "”kahta koiran hammasta”", mikä viittaa niiden kahteen yläkulmahampaaseen. Dicynodontia on suuresti erikoistunut terapsidien kehityslinja, ja niiden kallon ominaisuudet kertovatkin juuri tästä. Niiden kallon ohimoaukot ovat suurikokoiset, mikä mahdollisti suurten leukalihasten kiinnittymisen kalloon. Niiden leukojen rakenne mahdollisti myös alaleuan liikkeen eteen ja taakse, minkä ansiosta ne pystyivät voimakkaaseen ravinnon leikkaamiseen. Varhaisimmilla dikynodonteilla oli vielä useampia hampaita, mutta myöhemmät muodot olivat yläkulmahampaita lukuun ottamatta hampaattomia. Etuhampaiden sijkasta niillä oli keratiinista muodostunut nokka ravinnon leikkelyä varten. Monilla dikynodonttilajeilla vain noin puolella yksilöistä oli yläkulmahampaat, mikä viittaa sukupuolien väliseen eroon.


title: Dikynodontit

text: Dikynodonteilla on luinen suulaki, joka erottaa niiden nenäontelon suusta. Toisella terapsidiryhmällä, kynodonteilla, joihin myös nykyiset nisäkkäät kuuluvat, samanlainen rakenne kuitenkin kehittyi erikseen konvergentin evoluution tuloksena. Suuri osa dikynodonteista oli mitä todennäköisimmin kasvinsyöjiä, mutta eräät pienikokoiset kaivautuvat muodot saattoivat olla kaikkiruokaisia. Dikynodonteilla oli lyhyt häntä ja niiden keho on lyhyt ja leveä. Takaraajojen asento oli näiden eläinten eläessä suorempi kuin etujalkojen, ainakin "Dinodontosaurusin" tapauksessa. Dikynodonttien takajalkojen asento kehittyi pystymmäksi niiden evoluution aikana.


title: Dikynodontit

text: Sidor (2003), lisätty "Kwazulusaurus" Maisch, (2002):


title: Cristina Yang

text: Cristina Yang on fiktiivinen hahmo ABC:n televisiosarjassa "Greyn anatomia". Hahmoa esittää sarjassa Sandra Oh, joka on voittanut roolisuorituksestaan muun muassa Golden Globe- ja SAG-palkinnot. Cristina työskentelee sarjassa Seattle Gracen sairaalassa kirurgian apulaislääkärinä.


title: Cristina Yang

text:
Cristina Yang on korealaista sukua oleva lääkäri, joka on kuitenkin syntynyt Beverly Hillsissä, Kaliforniassa. Hänet kasvatettiin juutalaiseksi, mutta hän uskoo vain tieteeseen ja on vahva ateisti. Cristinan biologinen isä kuoli auto-onnettomuudessa Cristinan ollessa yhdeksän. Cristina on opiskellut Kalifornian yliopistossa biokemiaa. Lääkärintutkintonsa hän suoritti Stanfordin lääketieteellisessä ja valmistui luokaltaan ensimmäisenä. Opiskeluaikoinaan Cristinalla oli suhde kuuluisan sydänkirugin, Stanfordin professorin Tri. Colin Marlowen kanssa. Cristina lopetti parin suhteen valmistumisensa aikoihin. Cristina puhuu sujuvaa koreaa ja ranskaa.
Cristina on äärimmäisen keskittynyt ja kiinnostunut lääketieteestä, erityisesti sydänkirugiasta, ja on aina innoissaan mahdollisuudesta osallistua leikkaukseen. Äärimmäisen kilpailunhaluisena hän on jopa valmis "varastamaan" potilaita muilta lääkäreiltä, jos se tietää pääsyä leikkaukseen. Cristinalla on erinomaiset kirurgin taidot, ja hän oli harjoittelijoista se, jolla oli eniten lääketieteellistä tietoa ensimmäisenä vuotenaan "Seattle Grace"ssa. Hänellä on kuitenkin vaikeuksia ilmaista tunteitaan. Hänen tapansa potilaan vuoteella ovat parantuneet, mutta hänen on vaikeaa olla empaattinen potilasta kohtaan.


title: Cristina Yang

text: Cristina arvostaa logiikkaa ja käytännöllistä ajattelua. Koska Cristina koki lapsuudessaan trauman nähtyään isänsä kuolevan, hän ei pysty käsittelemään hyvin rakkaan ihmisen menetyksestä aiheutuvia tunteita. Cristina on alkanut ilmaista enemmän tunteitaan, mutta häntä pidetää silti kaikkein tunteettomimpana apulaislääkäreistä. Cristinan lähimpiä ystäviä sairaalassa ovat Callie Torres, Izzie Stevens, George O'Malley, Alex Karev, ja ennen kaikkea Meredith Grey, joka on hänen paras ystävänsä.


title: Cristina Yang

text: Cristina Yangista tulee Seattle Gracen harjoittelija hänen valmistuttuaan luokkansa parhaana Stanfordin lääketieteellisestä. Ensimmäisenä päivänään harjoittelijana hän ystävystyy Meredith Greyn kanssa. Pian Cristina jättäytyy kuitenkin pois Meredithin seurasta, koska hän kokee Meredithin saavan leikkauksia Derekin suosion ja kuuluisan äitinsä, Tri. Ellis Greyn avulla. Lopulta Cristina pyytää Meredithiltä anteeksi ja heistä tulee parhaita ystäviä.


title: Cristina Yang

text: Cristina aloittaa suhteen Preston Burken kanssa, mutta Burken yrittäessä saada Cristinaa sitoutumaan pari eroaa. Tämän jälkeen Cristina saa tietää olevansa raskaana Burkelle ja sopii ajan aborttia varten.


title: Cristina Yang

text: Koska Cristina ei pysty käsittelemään ajatuksiaan raskaudestaan ja abortista, hän etääntyy Burkesta ja kertoo asiasta vain Meredithille. Samaan aikaan hänen salasuhteensa Burkeen tulee julkiseksi. Lopulta Burke eroaa Cristinasta päällikön sanottua että tullakseen kunnon kirurgiksi hänen täytyy uhrata asioita henkilökohtaisesta elämästään. Cristina loukkaantuu erosta ja päättää olla kertomatta Burkelle raskaudesta. Ollessaan leikkauksessa Burken kanssa Cristina kuitenkin pyörtyy kohdunulkopuolisen raskauden aiheuttamien komplikaatioiden takia. Cristina joutuu tämän takia itse leikkaukseen. Burke on järkyttynyt saadessaan tietää raskaudesta, mutta Cristina muistuttaa häntä siitä, että pari on eronnut. Siitä huolimatta Burke on ainut, jonka Cristina antaa lohduttaa itseään.


title: Cristina Yang

text: Pari sopii riitansa ja heistä tulee julkisestikin pari. Ensimmäisillä virallisilla treffeillään Cristina ja Burke tajuavat, ettei heillä ole lähes mitään yhteistä. Burke myös sanoo, että Cristinaa on hyvin vaikea oppia tuntemaan. Vaikka heidän suhteensa on epäkäytännöllinen, se on silti vahva, koska pari on selvästi rakastunut toisiinsa.


title: Cristina Yang

text: Heidän erilaiset uskonsa aiheuttavat enemmän vastoinkäymisiä heidän suhteelleen. Burke on vahvasti hengellinen ihminen, kun taas Cristina on ateisti. Cristina alkaa väheksyä Burkea tämän uskomusten takia, jonka takia Burke loukkaantuu.


title: Cristina Yang

text: Cristinan sitoutumisongelmat tulevat uudelleen esiin Burken antaessa hänelle avaimen asuntoonsa. Cristina sanoo, etteivät he ole vielä valmiit asumaan yhdessä. Cristina esittelee oman erittäin sotkuisen asuntonsa ja elämäntyylinsä Burkelle, mutta Burke hyväksyy hänet sellaisena kuin hän on. Lopulta Cristina suostuu muuttamaan Burken kanssa yhteen, mutta pitää salaa vanhan asuntonsa, ja luopuu siitä vasta kun Burke sai tietää asiasta.


title: Cristina Yang

text: Kauden viimeisessä jaksossa Burkea ammutaan käteen ja hänet viedään leikkaukseen. Cristina menee paniikkiin ja pakenee paikalta.


title: Cristina Yang

text: Burken saatua selville että hänen kätensä ei toipuisi kunnolla ampumisen takia, Burke ja Cristina yrittävät salata asian muilta sairaalassa. Cristina auttaa Burkea leikkauksissa ja toimii hänen partnerinaan. Hän pystyy pitämään Burken leikkaukset aikatauluissa ja osallistuu jokaiseen tämän leikkaukseen. Se kuitenkin aiheuttaa kateutta muissa harjoittelijoissa, ja lopulta George saa tietää asiasta. Cristina kieltää ensin kaiken, mutta tunnustaa asian jopa pällikölle.


title: Cristina Yang

text: Burke näkee Cristinan tunnustuksen suurena petoksena ja molemmat kieltäytyvät puhumasta tosilleen. Lopulta Cristina lopettaa puhumattomuuden ja Burke kosii häntä. Cristina on tyrmistynyt ja vastaa kahdeksan päivän harkinta-ajan jälkeen myöntävästi.


title: Cristina Yang

text: Kun Meredith on tajuttomana tiputtuaan veteen lautalla sattuneen onnettomuuden jälkeen Cristina pakenee tajuttuaan, ettei voi käsitellä parhaan ystävänsä kuoleman kanssa. Burke rohkaisee kuitenkin Cristinaa kohtaamaan tunteensa jonka jälkeen Cristina ryntää huoneeseen, jossa lääkärit ovat juuri julistamassa Meredithiä kuolleeksi, ja käskee heidän yrittää vielä. Pian Meredith palaa tajuihinsa ja Cristina kertoo iloisesti menevänsä naimisiin Burken kanssa.


title: Cristina Yang

text: Cristinan elämä muuttuu monimutkaisemmaksi, kun hänen entinen opettajansa ja miesystävänsä Colin Marlow saapuu Seattle Graceen. Aikoessaan voittaa Cristinan takaisin itselleen Colin yrittää sabotoida Cristinan ja Burken suhdetta. Kaiken lisäksi hän osallistuu myös kisaamaan seuraavan päällikön paikasta kilpaillakseen Burken kanssa ja tehdäkseen vaikutuksen Cristinaan.


title: Cristina Yang

text: Hääpäivänään Cristina tajuaa, että hänen rakkautensa Burkeen on muuttamassa häntä toiseksi. Epätoivoissaan Cristina vaatii päästä leikkaukseen tunteakseen taas olevansa oma itsensä. Kerättyään rohkeutta kävellä alttarille Burke päättää keskeyttää häät tajutessaan, ettei Cristina voisi jatkaa tapaan jolla he elävät nyt. Cristina palaa parin asunnolle huomaten kaikki Burkelle arvokkaiden tavaroiden kadonneen. Hän on sekä äärimmäisen helpottunut ja surullinen, purskahtaen kyyneliin ja rukoillen Meredithiä ottamaan hänen hääpukunsa pois. Cristina ja Meredith lähtevät "kuherruskuukaudelle" Havaijille, voidakseen selvitä pilalle menneistä häistä.


title: Cristina Yang

text: Kauden alussa paljastetaan, että Burke on lähtenyt sairaalasta ja muuttanut tuntemattomaan paikkaan, eikä ole jättänyt mitään viestiä voidakseen erota nopeasti Cristinasta. Cristinan on vaikea päästä Burken yli, mutta hän pystyy olemaan välillä ajattelematta asiaa. Burken äidin tultua sairaalaan hakemaan Burken tavaroita Cristina alkaa päästä erosta yli.


title: Cristina Yang

text: Vähän myöhemmin Tri Erica Hahn saapuu suorittamaan leikkausta Seattle Graceen. Hahn ei voi sietää Cristinaa, koska tällä on ollut suhde sekä Marlow'n että Burken kanssa, ja estääkin Cristinaa osallistumasta leikkaukseen. Cristina raivoaa Hahnille asiasta, jonka jälkeen päällikkö kertoo palkanneensa Hahnin juuri sairaalan sydänkirurgiksi.


title: Cristina Yang

text: Callie on muuttanut vastikään Cristinan asuntoon ja kaksikkoa yhdistääkin side, koska molemmat ovat tulleet vastikään jätetyiksi. Cristinan ja Izzien välille syntyy riitaa Hahnin valittua Izzien sydänleikkaukseen, mutta he kuitenkin sopivat kuitenkin riitansa Izzien todettua olevansa liian "heikko" tullakseen sydänkirurgiksi. Cristina yrittää voittaa Hahnin puolelleen, muttei kovista yrityksistään huolimatta onnistu, koska Cristina muistuttaa Hahnia nuoremmasta itsestään.


title: Cristina Yang

text: Cristina alkaa epäillä kykyjään ja päätöksiään saatuaan tietää, että Seattle Gracen sairaala on parhaiden opetussairaaloiden-listalla vasta sijalla 12. Cristina ärsyyntyy Meredithille, joka puhuu koko ajan vain itsestään ja Derekistä ja sanoo lopulta, ettei Derekin ja Meredithin kannattaisi palata lainkaan yhteen, koska siitä ei kuitenkaan tulisi yhtään mitään. Sanottuaan sen Cristina liukastuu ja jääpala putoaa hänen päälleen lävistäen hänen kylkensä.


title: Cristina Yang

text: Cristina tutustuu sairaalan ihotauti-osastoon ja viettää siellä muutamia hetkiä rentoutuen. Cristina jopa miettii hetken vaihtavansa erikoitumisalansa dermatologiaan, mutta tulee siihen lopputulokseen että pitää liikaa leikkauksista, verestä ja sairauksista.


title: Cristina Yang

text: Cristina kiinnostuu sairaalassa vierailevasta armeijan entisestä armeijan lääkäristä Owen Huntista. Hän vaikuttuu Owenin lääketieteellisistä taidoista tämän suorittaessa henkitorven avauksen kynän avulla ja poistaessa Cristinan kyljestä jääpuikon. Pari jakaa pikaisen suudelman, ja Cristina on ilmeisen pettynyt, kun Owen kieltäytyy päällikön tekemästä työtarjouksesta.


title: Cristina Yang

text: Lopulta Hunt hyväksyy työtarjouksen ja hänestä tulee traumakirurgian ylilääkäri. Huntin palattua Cristina on selvästi hieman huolissaan heidän suudelmansa takia. Kun Hunt ei muista Cristinan nimeä, Cristina työskentelee todistaakseen tälle osaamisensa. Kun Cristina kertoo Huntille isästään Hunt alkaa kohdella häntä mukavammin. Seattlen lääkäreiden menetettyä potilaan Cristina menee tapaamaan Huntia Joen baariin ja kertoo olevansa pahoillaan potilaan johdosta. Kielletyään tarvitsevansa Cristinaa Hunt suutelee häntä epätoivoisesti. Cristina kuitenkin lähtee nopeasti pois. Seuraavana päivänä he välttelevät toisiaan kunnes Cristina palaa kotiin ja löytää Huntin asuntonsa rappusilta. Cristina istuu Huntin viereen ja Hunt kertoo Cristinan olevan kaunis.


title: Cristina Yang

text: Cristina valitaan suorittamaan soolo-leikkausta, mutta ei pääsekään leikkaukseen harjoittelijoidensa tekemien sääntörikkomusten takia. Hän valitsee Alexin tilalleen. Meredithin kerrottua hänelle, ettei halua enää jatkaa riitaa ja ymmärtävänsä miksei Cristina valinnut häntä soolo-leikkaukseen Cristina kävelee pois. Lopulta Meredith ja Cristina kuitenkin sopivat riitansa.


title: Cristina Yang

text: Cristina alkaa seurustella Owen Huntin kanssa, mutta parin suhde päättyy kuitenkin pian eroon Owenin traumoista aiheutuvien ongelmien takia. Eron jälkeen Owen alkaa työstää kokemuksiaan ja ongelmiaan terapiassa. Lopulta pari palaa yhteen, kun Owen ja Meredith saavat Cristinan uskomaan siihen, että pahoistakin kokemuksista voi parantua.


title: Cristina Yang

text: Tuotantokauden alussa Cristinan ja muiden amanuenssien ystävä George O'malley kuolee seurauksena siitä, että pelasti naisen tönäisemällä tämän bussin edestä, jääden itse bussin alle. Myöhemmin Izzie Stevens lähtee sairaalasta. Tuotantokausi huipentuu siihen, että sairaalaan saapuu ampuja, joka aikoo tappaa Derekin, Cristina joutuu tekemään soololeikkauksen ase ohimollaan avustajanaan Jackson Avery, lopulta Jackson vetää johdon irti koneesta, jolloin ampuja luulee Derekin kuolleen, ja kun ampuja lähtee, he tekevät leikkauksen loppuun ja Derek pelastuu.


title: Mustvee

text: Mustvee on Mustveen kuntaan kuuluva epäitsenäinen kaupunki ja entinen kaupunki Jõgevamaan maakunnassa Keski-Virossa.


title: Mustvee

text: Vuoden 2017 kuntauudistuksessa Mustveen kaupunki, Kasepään ja Saaren kunnat, itävirumaalaiset Avinurmen ja Lohusuun kunnat sekä Torman kunnan Võtikveren kylä yhdistettiin Mustveen kunnaksi. Tällöin Mustveen kaupunki menetti itsenäisen asemansa ja siitä tuli kunnan osa.


title: Mustvee

text: Mustvee on tunnettu paikannimenä vuodesta 1493 lähtien, nimensä se sai joessa virtaavasta turpeen värjäämästä tummasta vedestä. Tuolloin Mustvee tunnettiin kalastusalueena.


title: Mustvee

text:
1800-luvulla Mustvee alkoi kasvaa nopeasti ja sinne ilmestyi erilaisia elinkeinon harjoittajia: seppiä, kalanpyytäjiä ja kauppiaita. Mustveellä viljeltyjä ruokakasveja ja pyydystettyjä kaloja vietiin muualle Viroon, Pietariin ja jopa Suomeen. Kaupunkioikeudet se sai vuonna 1938, jolloin siellä oli 2 603 asukasta. 1950-luvulla väestömäärä Mustveellä alkoi kuitenkin pienentyä.
Vuonna 2009 Mustveellä oli 1 652 asukasta. Asukkaista noin puolet on virolaisia ja puolet venäläisiä.


title: Mustvee

text: Vuoden 2011 väestönlaskennan mukaan Mustveen kaupungissa oli 1 358 asukasta, joista 564 (41,5 %) oli virolaisia, 750 (55,2 %) venäläisiä ja 42 (3,1 %) muita kansallisuuksia.


title: Frunzen sotilasakatemia

text: Frunzen sotilasakatemia () oli Moskovassa sijainnut Neuvostoliiton sotakorkeakoulu, joka toimi vuosina 1925–1998.


title: Frunzen sotilasakatemia

text: Akatemian oppilaat olivat upseereja, joita koulutettiin eri aselajien sodankäyntiin. Pääsääntöisesti akatemiaan opiskelemaan valikoidut olivat 30 ikävuoden tienoilla olevia kapteeneja ja majureita. Opinto-ohjelmaan kuului taktisen ja operatiivisen tason oppeja, sotahistoriaa ja sotataidetta, ulkomaisten kieliä ja tieteellisen tutkimuksen osa-alueita.


title: Frunzen sotilasakatemia

text: Opettamisen lisäksi akatemia toimi aselajien toiminnan tutkimuskeskuksena. Se julkaisi kenttäohjesääntöjä, oppikirjoja sekä teoreettisia tutkimuksia ja kirjoituksia.


title: Frunzen sotilasakatemia

text: Venäjän bolsevikkijohtaja Vladimir Lenin perusti sotilasakatemian vuonna 1918 nimellä "Yleisesikunta-akatemia" periytyen keisarillisen armeijan Nikolajevskin yleisesikunta-akatemiasta. Vuonna 1921 se nimettiin "työläisten ja talonpoikien puna-armeijan sotilasakatemiaksi". Pysyvän nimensä se sai Venäjän sisällissodassa bolsevikkien puolella ansioituneen sotilasjohtajan, strategin ja sotateoreetikon Mihail Frunzen mukaan, joka kuoli jo lokakuussa 1925 ja akatemia nimettiin hänen mukaansa.


title: Frunzen sotilasakatemia

text: 1930-luvulla Frunzen akatemian oppiaineisiin lisättiin korkeampiin oppiarvoihin tähtääviä kursseja, jotka olivat tarkoitettuja jatko-opinnoiksi jo aiemmin sotakorkeakouluista valmistuneille. Tästä opinto-ohjelmasta tuli perusta Voroshilovin yleisesikunta-akatemialle, jonka perustamisen jälkeen Frunzen akatemia keskittyi yhdistettyjen aselajien taktisen ja operatiivisen tason sodankäynnin opettamiseen.


title: Frunzen sotilasakatemia

text: Frunzen akatemiasta valmistunut upseeri sai diplomin lisäksi hopeisen vinoneliön muotoisen merkin, jota kannettiin univormussa tai siviiliasussa rintakehän oikealla puolella muiden kunniamerkkien tai nauhojen yläpuolella.


title: Frunzen sotilasakatemia

text: Frunzen akatemiassa opiskeli myös ulkomaisia upseereja, lähinnä Varsovan sopimuksen jäsenmaista ja muista kommunistijohtoisista valtioista, esimerkiksi Kuuban puolustusoppien kehittämisessä oli Frunzen akatemialla suuri merkitys. Pentti Syrjä kirjoitti 1986 kirjan nimeltään Gruppa Finlandija, jossa hän kertoi opiskelukokemuksistaan Frunzen sotilasakatemiassa.


title: Frunzen sotilasakatemia

text: Frunzen sotilasakatemia yhdistettiin "Malinovskin panssarijoukkojen akatemian" ja "Šapošnikovin korkeimpien upseerien kurssien" kanssa Venäjän sotilaskatemiaksi 1998.


title: Trachyphylliidae

text: Trachyphylliidae on kivikorallien heimo. Siihen kuuluu joidenkin lähteiden mukaan kolme sukua, joidenkin lähteiden mukaan vain yksi, josta on eri värisiä muotoja.


title: Trachyphylliidae

text: Trachyphylliidae-korallit kasvavat suurina ruusukemaisina polyyppeina, jotka muodostavat muutaman yksilön yhdyskuntia. Niillä on kalkkirunkonsa päällä laaja lihasmassa, josta ne työntävät ulos pyydystyslonkeronsa yleensä yöllä. Lonkeroillaan ne keräävät planktonia ravinnokseen. Ne voivat myös polttaa liian lähelle kasvaneita muita korallilajeja.


title: Trachyphylliidae

text: Sukujen Trachyphyllia ja Wellsophyllia lajeja pidetään meriakvaarioissa. Niissä on yhteyttäviä symbioottisia leviä, minkä takia ne tarvitsevat paljon tai kohtalaisesti valoa.


title: Yksinäisen miehen juna

text: Yksinäisen miehen juna on Mika Waltarin romaani tai oikeastaan matkakirja, joka ilmestyi vuonna 1929. Se kertoo hänen saman vuoden kesällä tekemästään matkasta halki Euroopan, Helsingistä Istanbuliin ja takaisin. Kirjassa kuvatut tapahtumat eivät sanottavasti eroa matkan aikana kirjoitetuista lehtireportaaseista ja Jalo Sihtolalle lähetetyistä kirjeistä, mutta Waltari on kuitenkin värittänyt ja muutellut todellisia kokemuksiaan. Matkan aikana kirjoitetut tekstit ovat myös innostuneempia kuin valmis kirja, jota hallitsevat alakuloisuus ja tyydyttämättömyyden tunne.


title: Yksinäisen miehen juna

text: Matkallaan Waltari kävi monissa kaupungeissa, joilla oli suuri merkitys hänen kirjoissaan, kuten Roomassa, Wienissä, Budapestissa ja etenkin Pariisissa ja Istanbulissa. Panu Rajalan sanoin "Yksinäisen miehen juna piirtää kartan, jonka sisällä Waltarin tuleva tuotanto liikkui".


title: Yksinäisen miehen juna

text: Kaukainen Istanbul, jota kutsuttiin tuohon aikaan Konstantinopoliksi, kiehtoi Waltaria ja muita tulenkantajia, kuten idän eksotiikka yleensäkin. Matkalle ajoivat myös ajan henkeen kuulunut kosmopoliittisuus ja koneromantiikka, mutta tärkeimpänä vaikuttimena kuitenkin seikkailun ja kokemisen halu. Waltari kirjoittaa: "Lähden etsimään elämää, oman aikani romantiikkaa, pitkän matkan junia, uusia ihmisiä, uusia kaupunkeja. Tahdon sukeltaa eri maitten ja kansojen välitse, – tuntea ja elää itsessäni niiden jokaisen yksilöllisyyden."


title: Yksinäisen miehen juna

text: Romaanin alussa Waltari kuvaa opintojaan Helsingin yliopiston filosofisessa tiedekunnassa. Hän opiskeli kuumeisesti, sillä hän oli päättänyt, että hänen on valmistuttava ennen matkaa. Hän onnistuikin tavoitteessaan ja lähti kesäkuun 15. päivä "Ariadne"-laivalla Helsingistä Stettiniin. Stettinistä matka jatkui junalla Berliinin, Wienin, Budapestin, Belgradin ja Sofian kautta Istanbuliin. Sofiassa Waltaria kohtasi romanssi, Irene-niminen baarityttö.


title: Yksinäisen miehen juna

text: Istanbulissa Waltari majoittui pieneen Lausanne-Palacen hotelliin kaupungin uudelle, Peran puolelle. Kaikkiaan hän vietti kaupungissa puolisen kuukautta. Unelmien itämaisuutta hän ei löytänyt vaan oli jopa hieman pettynyt kaupungin siisteyteen ja moderniin, länsimaiseen ilmeeseen. Toisaalta Hagia Sofian kirkko ja seralji eivät jättäneet häntä täysin kylmäksi, vaan tulevien romaanien itu välähti mielessä: "Minkä valtavan historiallisen romaanin voisi Seraljista kirjoittaa." Viimeisenä yönä Istanbulissa Waltari kulkeutui satamassa salakapakkaan, jossa hänet huumattiin oopiumilla ja ryöstettiin.


title: Yksinäisen miehen juna

text: Paluumatkalla Waltari kulki Istanbulista laivalla Italiaan Brindisiin ja poikkesi viikoksi Dalmatian Ragusassa. Barista hän matkusti junalla ensin Roomaan ja sitten Pariisiin. Pariisissa hän tapasi naisen, jonka kuvaus sopii suurlähetystön sihteeriin Astrid Jäppiseen, jota on pidetty "Suuren illusionin" Caritaksen esikuvana. Waltari yritti suudella häntä, mutta nainen torjui hänet: "Hyi, älä viitsi teeskennellä." Myöhemmin Waltari kertoo kuitenkin, että kun hän saapui hotelliin, hänen huoneessaan odotti nainen, jonka henkilöllisyys jää lukijalle epäselväksi.


title: Yksinäisen miehen juna

text: Suomeen Waltari palasi elokuun alussa. Kirjansa lopussa hän toteaa, että "Helsinki on itse asiassa modernein kaupunki, missä olen ollut."


title: Yksinäisen miehen juna

text: "Yksinäisen miehen juna" oli aikanaan myyntimenestys, josta otettiin kolme painosta, yhteensä melkein 8 000 kappaletta. Romaani sai kuitenkin arvosteluissa hieman varauksellisen arvostelun, eikä sitä pidetty niin sytyttävänä kirjana kuin "Suurta illusionia". Toisaalta Rafael Koskimies ja V. A. Koskenniemi suhtautuivat teokseen myönteisesti, ja Koskenniemi jopa kutsui sitä kirjekortissaan Waltarille "kirjalliseksi tapaukseksi" ja "kulttuurivoitoksi".


title: Yksinäisen miehen juna

text: "Yksinäisen miehen juna" ja Waltarin toinen matkakirja "Lähdin Istanbuliin" ovat nykyäänkin suosittuja, sillä uusia matkakertomuksia ei ilmesty kovin paljon. Kirjan pohjalta on tehty myös televisiodokumentti 1980-luvulla.


title: Burn My Eyes

text: Burn My Eyes on groove metal -yhtye Machine Headin esikoisalbumi. Se julkaistiin vuonna 1994 levymerkillä Roadrunner Records.


title: Rudolf Krause

text: Rudolf Krause (30. maaliskuuta 1907 – 11. huhtikuuta 1987) oli itäsaksalainen F1-kuljettaja. Hän osallistui kahteen F1-osakilpailuun kausina 1952–1953. Hän oli parhaimmillaan neljästoista Saksan GP:ssä 1953.


title: Masami Kuwashima

text: Masami Kuwashima (; s. 14. syyskuuta 1950) on entinen japanilainen F1-kuljettaja.


title: Masami Kuwashima

text: Kuwashima osallistui yhteen F1-osakilpailuun, kauden 1976 Japanin GP:hen. Hän kuitenkin karsiutui, eikä päässyt starttaamaan kilpailuun. Hänet korvattiin nopeasti Hans Binderillä.


title: Masami Kuwashima

text: Kuwashima ajoi ennen Formula 1:iä Japanin F2000- ja F2-sarjoissa, joihin hän palasi koko loppu-uransa ajaksi.


title: Old (kappale)

text: Old on Machine Headin kappale, joka julkaistiin toisena singlenä yhtyeen vuoden 1995 esikoisalbumilta "Burn My Eyes".


title: The More Things Change...

text:
The More Things Change... on Machine Headin toinen levy, joka julkaistiin vuonna 1997.
Hiteiksi nousivat kappaleet Ten Ton Hammer, jota on soitettu livenä paljon ja on yksi fanien suosikkikappaleista sekä Take My Scars.


title: Take My Scars

text: Take My Scars on groove metal -yhtye Machine Headin kappale ja samalla single kappale levyltä The More Things Change....


title: Pikkupensaskerttu

text: Pikkupensaskerttu ("Curruca conspicillata") on kerttujen sukuun kuuluva varpuslintu.


title: Pikkupensaskerttu

text: Linnun pituus on 12–13 senttimetriä ja siivenkärkien väli 14-17 cm. Ruumis on hoikempi ja pienempi kuin pensaskertulla, sekä käsisiiven ulottuma lyhyempi, pää suhteellisesti suurempi ja nokka hieman kapeampi sekä vaaleatyvisempi. Liikku nopeammin ja "levottomasti".


title: Pikkupensaskerttu

text: Vanhan koiraan erot pensaskerttuun: Posken etuosa ja ohjas mustahko, kurkun alaosa harmahtava, rinta tummemman ruusunpunertava ja siipi yhtenäisen ruosteenruskea.


title: Pikkupensaskerttu

text: Naaras ja 1. talvi: Muistuttavat rusorinta- ja pensaskerttua. Erona pensaskerttuun muun muassa ruosteenruskeiden peitinhöyhenten leveämmät reunukset (tummat keskustat kapeat ja terävät) ja siipi yksivärisempi. Rusorintakerttuun erona lyhyempi käsisiiven ulottuma, vaaleammat, kellanpunertavat jalat ja siiven kirkkaamman ruosteenruskea väri.


title: Pikkupensaskerttu

text: Kutsu- ja varoitusääni kirkas, kuiva surina "drr", joka useasti venyy pitkiksi sarjoiksi "drrrrrr-dr-dr-drrr-rrrr..."


title: Pikkupensaskerttu

text: Laulu usein heleä, nopea viserrys, joka useilla kirkkailla vihellyksillä. Voivat kuulostaa hieman töyhtökiurumaisilta.


title: Pikkupensaskerttu

text: Pikkupensaskerttua tavataan ympärivuoden Pohjois-Afrikassa lähellä rannikkoa. Ainoastaan Libyan kohdalla sen esiintyminen on vähäistä. Euroopassa levinneisyysalue käsittää Portugalin, Espanjan, Ranskan etelä-osat, Sveitsin, Maltan ja Italian. Euroopan kannaksi on arvioitu 350 000-880 000 yksilöä. Välimeren itäosissa se esiintyy Kyproksella, Israelissa, Jordaniassa, Turkissa ja Libanonissa. Talvehtii Afrikassa.


title: Pikkupensaskerttu

text: Alalajia "orbitalis" tavataan Madeiralla ja se on uhanalainen.


title: Pikkupensaskerttu

text: Pesii matalissa pensaikoissa, nummilla ja varvikoissa vuorten rinteillä, sekä ruoho- ja varpukasvillisuudessa kuivilla nummilla ja suolatasangoilla. Pikkupensaskerttu on lyhyenmatkan muuttaja tai paikkalintu ja se on melko arka.


title: Jambinen pentametri

text: Jambinen pentametri on runomitta, jossa pentametri- eli viisimittasäkeet koostuvat viidestä jambisesta runojalasta, eli siinä painolliset ja painottomat tavut vuorottelevat. Se on nouseva mitta, jossa säe alkaa yksitavuisella, painottomalla sanalla. Suomenkieliseen jambi-mittaan on on vakiintunut väljennys, jossa säkeen alussa voi esiintyä myös kolmitavuinen sana. Tätä käytäntöä kutsutaan jambiseksi inversioksi.


title: Jambinen pentametri

text: Jambinen pentametri on perinteisessä englantilaisessa runoudessa eniten käytetty mitta ja esimerkiksi William Shakespearen sonetit on kirjoitettu jambisella pentametrillä.


title: Jambinen pentametri

text: Mittaa pidetään sen tavu- ja painorakenteen vuoksi haasteellisena suomen kielelle, mutta esimerkiksi V.A. Koskenniemi on käyttänyt mittaa, muun muassa runossaan "Nää, oi sieluni, auringon korkea nousu".


title: Jambinen pentametri

text: Nää, oi sieluni, auringon korkea nousu


title: Jambinen pentametri

text: Nää, oi mun sieluni, auringon korkea nousu


title: Jambinen pentametri

text: ylitse kivisen kaupungin kattojen, katuin,


title: Jambinen pentametri

text: ylitse vuossatain valheen ja tuntien tuskan


title: Jambinen pentametri

text: koittava kirkkaus!


title: Jambinen pentametri

text: Nää, oi mun sieluni, katoovan elämän autuus!


title: Jambinen pentametri

text: Niinkuni ääretön temppeli on se sun eessäs,


title: Jambinen pentametri

text: alla sen holvien on ikiaikojen äänetön hartaus


title: Jambinen pentametri

text: mestarin hengen.


title: Jambinen pentametri

text: Nää, oi mun sieluni, yössäkin korkehin kirkkaus,


title: Jambinen pentametri

text: tuskassa tummien hetkien rauha ja riemu,


title: Jambinen pentametri

text: vuossatain valheessa, elämän valheessa valkein,


title: Jambinen pentametri

text: iäisin totuus!


title: The Burning Red

text: The Burning Red on groove metal -yhtye Machine Headin kolmas levy, joka julkaistiin vuonna 1999.


title: Supercharger

text: Supercharger on groove metal -yhtye Machine Headin neljäs levy, joka julkaistiin vuonna 2001.Japanin bonusraidat


title: Supercharger

text: Digipakin bonusraidat


title: Through the Ashes of Empires

text: Through the Ashes of Empires on groove metal -yhtye Machine Headin viides levy, joka julkaistiin vuonna 2004.


title: The Blackening

text: The Blackening on groove metal -yhtye Machine Headin kuudes levy, joka julkaistiin vuonna 2007.


title: The Blackening

text: Kerrang-musiikkilehti vertaili albumia Metallican Master of Puppetsiin.


title: Hellalive

text: Hellalive on Machine Headin ensimmäinen live-levy. Hellalive julkaistiin vuonna 2003.


title: Biggles

text: Biggles eli "James Bigglesworth" on W. E. Johnsin luoma lasten- ja nuortenkirjojen kuvitteellinen lentäjä ja seikkailija. Johns loi hahmon vuonna 1932. Hahmon pohjalta on laadittu 50 vuoden aikana hyvinkin erilaisia kirjoja, sarjakuvia ja elokuvia. Johns itse julkaisi 100 Biggles-kirjaa. Kirjoja on julkaistu suomeksi Tammen ja Pellervo-Seuran kustantamana ja sarjakuvia Semicin kustantamana.


title: Margaret Woodbridge

text: Margaret Darling Presley (o.s. Woodbridge, ) oli yhdysvaltalainen uimari ja olympiavoittaja.


title: Margaret Woodbridge

text: Woodbridge voitti Antwerpenin kesäolympialaisissa 1920 kultaa 4 × 100 metrin vapaauintiviestistä, yhdessä Frances Schrothin, Irene Guestin ja Ethelda Bleibtreyn kanssa. Joukkue teki viestissä uuden maailmanennätyksen 5.11,6. Lisäksi hän sijoittui hopealle 300 metrin vapaauinnissa ajalla 4.24,4 häviten vain joukkuetoverilleen Bleibtreylle 8,4 sekunnilla.


title: Margaret Woodbridge

text: Woodbridge edusti uintiurallaan "Detroit Athletic Clubia". Hän kuoli 93-vuotiaana vuonna 1995 New Yorkissa.


title: Ramsteinin lentonäytösonnettomuus

text: Ramsteinin lentonäytösonnettomuus oli 28. elokuuta 1988 Ramstein-Miesenbachin kaupungissa Saksassa tapahtunut lento-onnettomuus. Onnettomuus tapahtui Ramsteinin lentotukikohdassa pidetyssä "Flugtag '88" -ilmailunäytöksessä ja se sai alkunsa toisiinsa törmänneistä lentokoneista, jotka putosivat yleisön joukkoon. Onnettomuudessa sai surmansa yhteensä 70 ihmistä.


title: Ramsteinin lentonäytösonnettomuus

text: Törmänneet lentokoneet olivat italialaisia Aermacchi MB-339 -suihkulentokoneita, joita lensi Italian ilmavoimien Frecce Tricolori-taitolentoryhmä. Kymmenen konetta oli esittämässä Cardioide-muodostelmaa. Lentokoneiden lennettyä toisiaan kohti tarkoituksena lentää toistensa lomitse, yksi lentokoneista osui kahteen muuhun koneeseen. Törmännyt lentokone putosi kiitotielle ja törmäyksestä syttynyt tulipallo levisi katsojien joukkoon. Toinen törmätyistä lentokoneista putosi maahan ja törmäsi UH-60 Black Hawk -helikopteriin, jonka kapteeni "Kim Strader" loukkaantui. Strader kuoli viikkoja myöhemmin saamiinsa palovammoihin. Lentokoneen lentäjä oli hypännyt heittoistuimella, mutta laskuvarjo ei ehtinyt avautua. Kolmas lentokone hajosi törmäyksessä ja osat levisivät kiitotielle. Yhteensä 67 katsojaa ja kolme lentäjää saivat surmansa. Ramsteinin turma oli vuoteen 2002 asti historian pahin lentonäytösonnettomuus.


title: Ramsteinin lentonäytösonnettomuus

text: Saksalainen yhtye Rammstein on nimetty Ramsteinin onnettomuuden mukaan, ja yhtyeen nimikkokappale "Rammstein" kertoo onnettomuudesta.


title: Perry Clifton

text: Perry Clifton on saksalaisen Wolfgang Ecken luoma kuvitteellinen nuortenkirjojen salapoliisi.


title: Antoine Bouscatel

text: Antoine ("Bousca") Bouscatel (myös Antonin, 9. maaliskuuta 1867 Cantal, Ranska – 1945) oli ranskalainen säkkipillin soittaja ja eräs musette-musiikin pioneereista ja suurista nimistä 1900-luvun vaihteen ja alun Pariisissa.


title: Antoine Bouscatel

text: Antoine-poika sai ensimmäisen säkkipillinsä 8-vuotiaana. Hän opetteli soittamaan paimentaessaan perheen lehmiä ja vuohia Auvergnen seudun Alpeilla, viettäessään päiväkausia yksinään paimenessa. Hän toi mukanaan tämän paimenessa opettelemansa musiikin ja soittotavan myöhemmin Pariisiin.


title: Antoine Bouscatel

text: Bouscatel saapui Pariisiin vuonna 1890, 23-vuotiaana. Hän etsi parempaa elämää, kuten monet Auvergnen seudulta tuolloin pääkaupunkiin muuttaneet ihmiset. Hän asui kaupungin laitamilla, Bastiljin läheisyydessä sijaitsevalla "la Roquette"lla; kaukana kaupungin keskeisistä ooppera- ja konserttitaloista.


title: Antoine Bouscatel

text: Lukuisat kahvilat ja tanssisalit olivat muotoutuneet auvergnelais- ja muidenkin maalaissiirtolaisten elämän keskipisteiksi. Bouscatel työskenteli päivisin kupariseppänä ja lämmityskattiloiden tekijänä. Iltaisin hän kuitenkin otti esiin säkkipillinsä ja vuonna 1903 hän oli jo "Au Chalet" -nimisen musettebistron tähti rue de Lappe -kadulla. Bouscatelin maine kasvoi, hän ryhtyi kokopäivämuusikoksi, ja vuoteen 1910 mennessä hän oli saanut kahvilan omistukseensa. Kahvilan nimeksi vaihdettiin "Chez Bouscatel".


title: Antoine Bouscatel

text: Vuosien kuluessa Bouscatel muutti paikan kahvilasta isoksi tanssisaliksi, jossa hän itsekin esiintyi säännöllisesti. Vuonna 1905 Bouscatel tutustui harmonikansoittaja Charles Péguriin, jonka hän palkkasi omaan orkesteriinsa ja kahvilaansa. Harmonikasta tuli tuosta hetkestä lähtien elimellinen osa "bal musette" -musiikkia, ja heidän yhteistyötään pidetään musette-harmonikkamusiikin alkuhetkenä. Péguri avioitui Bouscatelin tyttären kanssa.


title: Antoine Bouscatel

text: Bouscatel oli ensimmäisiä musette-musiikkia levyttäneitä artisteja 1900-luvun alussa.


title: Antoine Bouscatel

text: Bouscatelin kuollessa vuonna 1945 harmonikka oli jo syrjäyttänyt säkkipillin aseman musette-musiikissa. Hänen kahvilansa jatkoi eri nimillä, kuten "bal Bouscatel", "Chez Bouscatel" ja "Bousca-bal" vuoteen 1950 saakka.


title: Sian Edwards

text: Sian Edwards (s. 1959 Britannia) on brittiläinen kapellimestari.


title: Sian Edwards

text: Edwards on valmistunut Royal Northern College of Music. Hän opiskeli 1983–1985 professori Ilja Musinin oppilaana Leningradin konservatoriossa ja voitti sinä aikana toukokuussa 1984 Leedsin kapellimestarikilpailun.


title: Sian Edwards

text: Edwards on johtanut maailman johtavia orkestereita, muun muassa Los Angelesin filharmonikot, Clevelandin orkesteri, Berliinin sinfonikot, Frankfurtin radio-orkesteri, Leipzigin radio-orkesteri, Pietarin filharmonikot, Kuninkaallinen Flanderin Filharmonia, London Sinfonietta ja Birminghamin sinfoniaorkesteri. Hän tekee yhteistyötä saksalaisen Ensemble Modernin kanssa.


title: Sian Edwards

text: Edwards on johtanut muun muassa seuraavia teoksia:


title: Meselsonin-Stahlin-koe

text: Meselsonin-Stahlin-koe oli Mathew Meselsonin ja Franklin Stahlin tekemä ke, joka osoitti DNA-synteesin eli replikaation olevan semikonservaatti. Semikonservaatissa replikaatiossa DNA-kaksoiskierre toistetaan ottamalla toinen juoste alkuperäisestä kaksoiskierteestä ja toinen synteettisesti valmistetusta kierteestä.


title: Vähänkyrön vaakuna

text: Vähänkyrön vaakuna on saanut aiheensa pitäjän vanhasta sinetistä. Sen aihe puolestaan on peräisin Vaasain tunnuksesta (), joka on tulkittu maljaksi, josta nousee kolme tähkää.


title: Vähänkyrön vaakuna

text: Vaakunan selitys on ”sinisessä kentässä kaksikorvainen hopeamalja, jossa kolme kultaista tähkää.” Vaakunan on suunnitellut Ahti Hammar, ja se vahvistettiin käyttöön 11. helmikuuta 1954. Vaakuna jäi epäviralliseksi kotiseutuvaakunaksi 2013, kun Vähäkyrö liittyi Vaasan kaupunkiin.


title: Totte Svensson

text: Totte Svensson () on Åke Holmbergin luoma kuvitteellinen henkilö. Hän esiintyy yhdeksässä Holmbergin kirjoittamassa lastenkirjassa vuosina 1948–1973.


title: Totte Svensson

text: Svensson on Ruotsin paras salapoliisi, joka muutamissa sarjan kirjoissa matkustaa lentävällä matolla. Hänen vastapelurinaan on kuuluisa konna Jeppe Kärppä. Kirjasarja soveltuu parhaiten alakoululaisille, esimerkiksi 3–4-luokkalaisille.Lisäksi on suomennettu lyhyt sarjakuvakirja "Totte Svenssonin lentävä matto" ("Ture Sventon och hans flygande matta").


title: JoAnn Falletta

text: JoAnn Falletta (s. 1954) on yhdysvaltalainen kapellimestari. Falletta on opiskellut Mannes College of Musicissa ja Juilliard Schoolissa. 1991 hänestä tuli Virginia Symphony Orchestran musiikillinen johtaja. 1999 hänet nimitettiin Buffalo Philharmonic Orchestran musiikilliseksi johtajaksi ja hän jatkaa jälleen sen johtajana kauden 2009–2010.


title: Yin Yang Yo!

text: Yin Yang Yo! on Bob Boylen luoma piirrossarja, jota ensimmäisenä julkaisi Jetix-kanava. Sarjaa tuotetaan Yhdysvalloissa, Kanadassa ja Isossa-Britanniassa. Suomessa sarjaa esittivät MTV3 ja Disney XD suomeksi tekstitettynä.


title: Yin Yang Yo!

text: Sisarukset Yin ja Yang opettelevat mystistä "woo foo" -kamppailulajia pandamestari Yon johdolla. He myös taistelevat voimakasta Yömestaria ja hänen alaisiaan vastaan. Sarjan nimi tulee näiden kolmen päähahmon nimistä.


title: Simone Young

text: Simone Margaret Young (s. 2. maaliskuuta 1961 Sydney, Australia) on australialainen orkesterinjohtaja.


title: Simone Young

text: Young on johtanut Wienin Filharmonikkoja vuonna 2005, ja sitä ennen hän johti Wienin valtionoopperan orkesteria 1993.


title: Tve1

text: Tve1 on Valtionrautateiden antama tyyppimerkintä pienveturille, joita insinööritoimisto Saalasti toimitti Valtionrautateille vuosina 1958–1963. Vetureita valmistettiin Turengin sokeritehtaan konepajalla kaikkiaan 30 kappaletta. Ne olivat valmistajan mallia OTSO1.


title: Tve1

text: Uusien pienvetureiden hankinta tuli ajankohtaiseksi 1950-luvulla, koska tavaraliikenteen kustannuksia on pyritty pienentämään. Tämän vuoksi järjestelyjunia vähennettiin, jolloin tarvittiin vaihtovetureita sellaisille liikennepaikoille, joilla esiintyy säännöllistä vaihtotyötarvetta. Suuri osa vetureista oli sijoitettuna tällaisille liikennepaikoille. Toiminta-alue oli lähinnä Etelä- ja Länsi-Suomi.


title: Tve1

text: Veturi on tyypillisen pienveturin näköinen. Ohjaamo on takana ja sen edessä on konesuoja. Nämä lepäävät teräslevyistä ja tukipalkeista hitsaamalla tehdyn jäykän rungon päällä. Moottorina on ilmajäähdytteinen Deutz F8L-614. Voimansiirto on hydraulinen. Voima välittyy suunnanvaihtolaitteesta akseleille ketjujen välityksellä. Tve1-veturit on varustettu Otso-vaihtotyökytkimin. Aiemmissa pienvetureissa käytössä ollut vipujarru oli saanut väistyä veturiin vaikuttavan paineilmajarrun ja vaunuihin vaikuttavan venttiilin tieltä.


title: Tve1

text: Nykyään vetureiden käyttö on todella vähäistä, muutamia kappaleita on käytössä mm. Ilmalassa ja Turussa sekä joidenkin tehtaiden käytössä. Suuri osa vetureista poistettiin käytöstä 1980- ja 1990-luvuilla.


title: Moniottelu

text: Moniottelu voi tarkoittaa seuraavia asioita:


title: Kenneth Malitoli

text: Kenneth Malitoli (s. 20. elokuuta 1966) on sambialainen valmentaja ja entinen jalkapalloilija. Hän pelasi hyökkääjänä suurimman osan urastaan kotimaassaan ja kävi pelaamassa viisi kautta Tunisian pääsarjassa voittaen kahdesti peräkkäin maalikuninkuuden.


title: Kenneth Malitoli

text: Hän pelasi myös Sambian maajoukkueessa vuosina 1989–1999 ja edusti maataan kolmessa Afrikan-mestaruuskilpailuissa vuosina 1994, 1996 ja 1998.


title: Luis Scola

text: Luis Alberto Scola Balvoa (s. 30. huhtikuuta 1980 Buenos Aires) on argentiinalainen koripalloilija.


title: Luis Scola

text: Scola edusti Espanjan ACB-liigan Tau Ceramicaa ennen siirtymistään NBA:han kaudeksi 2007–2008.


title: Luis Scola

text: San Antonio Spurs varasi Scolan NBA:han jo vuonna 2002, mutta tämä ei koskaan tehnyt sopimusta seuran kanssa, koska Scola ei päässyt sopuun TAU:n kanssa sopimuksen ulosostosta. NBA:n sääntöjen mukaan mikään seura ei saanut maksaa yli puolta miljoonaa dollaria Euroopassa pelaavan pelaajansa sopimuksen ulosostosta, mikä tuotti Scolalle ongelmia, koska häneltä vaadittiin kolme miljoonaa dollaria. San Antonio kauppasi Scolan pelaajaoikeudet Houston Rocketsille heinäkuussa 2007.


title: Luis Scola

text: Pian tämän jälkeen sopimuksen ulos-ostosta sovittiin, ja Scola teki Rocketsin kanssa kolmen vuoden ja 9,5 miljoonan dollarin arvoisen sopimuksen.


title: Luis Scola

text: Scola edusti Houstonia vuoteen 2012 asti, minkä jälkeen hän siirtyi Phoenix Sunsiin.


title: Peruskorko

text: Peruskorko on Suomen valtiovarainministeriön määräämä korko. Se on viimeisen kolmen kuukauden aikana noteerattujen 12 kuukauden Euribor-korkojen keskiarvo pyöristettynä lähimpään prosenttiyksikön neljännekseen. Peruskorko vahvistetaan kahdesti vuodessa: kesäkuussa ajalle 1. heinäkuuta – 31. joulukuuta ja joulukuussa ajalle 1. tammikuuta – 30. kesäkuuta.


title: Alien blues

text: Alien blues on vuonna 2009 ilmestynyt suomalaisen Honey B and the T-Bones -yhtyeen 12. studioalbumi. Se julkaistiin 27. toukokuuta 2009 levymerkillä Sound of Finland.


title: Alien blues

text: Kaikki kappaleet säveltänyt Aija Puurtinen sekä sanoittanut Esa Kuloniemi, ellei toisin mainittu.


title: On the Road 1972

text: On the Road 1972 on Camel-yhtyeen vuonna 1992 julkaistu livealbumi. Materiaali on albumin nimen mukaisesti äänitetty vuonna 1972.


title: Fiat G.46

text: Fiat G.46 on italialainen, yksimoottorinen ja -tasoinen kaksipaikkainen jatkokoulukone. Kone oli alatasoinen ja rakenteeltaan kokometallinen.


title: Fiat G.46

text: Giuseppe Gabriellin suunnitteleman koneen prototyypin ensilento lennettiin 25. kesäkuuta 1947. Koneen lento-ominaisuudet todettiin hyviksi, ja sillä voitiin lentää turvallisesti muun muassa taitolentoliikkeitä. Kone hyväksyttiin sarjatuotantoon ja sitä toimitettiin eri versioina Italian ilmavoimille noin 150 kappaletta ja lisäksi Itävaltaan, Argentiinaan ja Syyriaan yhteensä noin 70 kappaletta. Koneen tuotanto lopetettiin vuonna 1952.


title: Riku Campo

text: Riku Benjamin Gaarsom Campo (s. 17. joulukuuta 1969 Kauniainen) on suomalainen itseoppinut meikkitaiteilija, toimittaja, stylisti, art director ja kirjailija, joka työskentelee ja asuu Yhdysvalloissa Los Angelesin Santa Monicassa. Campon sisko on näyttelijä Irina Pulkka.


title: Riku Campo

text: Campo aloitti uransa Helsingissä vuonna 1988 Stendhal-sarjan meikkaajana ja lähti vuoden kuluttua Montrealiin Kanadaan ja New Yorkiin luomaan kansainvälisempaa uraa, mutta palasi Suomeen vuonna 1997 opiskellakseen hiusmuotoilua Pivot Point -koulussa Helsingissä. New Yorkin, Ateenan ja Milanon kautta Campo asettui vuonna 2002 Los Angelesiin.


title: Riku Campo

text: Campo kirjoitti vuonna 2006 Otava-kustannusyhtiölle "Meikkiopas"-teoksen, joka on suunnattu pohjoismaalaisille naisille. Kirjan sponsoroi ruotsalainen meikkisarja IsaDora. Syyskuussa 2010 julkaistiin New Yorkissa Campon ensimmäinen Yhdysvaltojen markkinoille tekemä kauneuskirja. Sen kustansi Atria / Simon&Schuster. Campo on ensimmainen pohjoismaalainen meikkitaiteilija, jonka meikkikirjaa markkinointiin ja myytiin Yhdysvalloissa, Australiassa ja Kanadassa samaan aikaan.


title: Riku Campo

text: Campon töitä ovat julkaisseet myös monet kansainväliset lehdet kuten Vogue, Harper's Bazaar, Elle, V, Arena, Dansk ja L'Officiel. Campoa edustaa New Yorkissa Ray Brown Pro -agentuuri. Syyskuussa 2014 Campo julkaisi Ilta-Sanomissa kuusi 20 minuutin kauneusvideosarjaa, joissa oli vieraina Los Angelesissa asuvia suomalaisia kuten näyttelijät Anna Easteden ja Nina Sallinen sekä malli Pia Lamberg. Toukokuussa 2017 Campo tuotti Los Angelesissa Iltalehdelle neliosaisen meikki-ja hiusvideosarjan, jossa oli mallina Sirpa Selänne. Wella ja Sisley sponsoroivat videot.


title: Riku Campo

text: Campo oli tuottajana ja muoti-ja kauneustoimittajana suomalaisessa IN-lehdessä vuosina 2008–2010. Lehden kustansi Aller Julkaisut, johtajanaan Eeva-Helena Jokitaipale. IN-lehti auttoi Suomen Elle-lehden pääsyä Aller Julkaisuihin. Campo ja valokuvaaja Yu Tsai toivat lehdelle paljon huomiota saamalla siihen kansainvälisiä malleja kuten Elsa Hosk, Lydia Hearst ja Linda V.


title: Riku Campo

text: Riku Campo on suomalaisen Gloria-lehden kauneustoimittaja-avustaja. Hänen käsialaansa ovat olleet monet Glorian vuosien 2017–2018 kansikuvat. Riku Campo allekirjoitti meikkikirjasopimuksen Harper Collins USA -kirjayhtymän kanssa joulukuussa 2018 ja kirja julkaistaan alkuvuodesta 2020 Yhdysvalloissa. Kirja kuvataan New Yorkissa ja sen kuvaa valokuvaaja Samantha Rapp.


title: Never Let Go

text: Never Let Go on brittiläisen Camel-yhtyeen vuonna 1993 julkaistu livealbumi.


title: Tve3

text: Tve3 oli Valtionrautateiden antama tyyppimerkintä Valmetin vuosina 1953–1960 valmistamille vaihtovetureille. Alun perin veturit saivat tyyppimerkinnän "Vv13". Tyyppimerkintä "Tve3" tuli käyttöön vuonna 1972.


title: Tve3

text: Vuonna 1952 Valtionrautatiet tilasi Valmetilta kaksi keskiraskaaseen vaihtotyöhön soveltuvaa veturia. Ne olivat tyyppiä "Move51h", jota Valmet oli toimittanut useille teollisuuslaitoksille. Veturit osoittautuivat tehtäväänsä hyvin soveltuviksi, ja niitä tilattiin lisää useassa erässä. Viimeiset veturit valmistuivat vuonna 1960. Nämä veturit saivat aluksi tyyppimerkinnän "Vv13".


title: Tve3

text: Vertaillakseen hydraulista ja mekaanista voimansiirtoa, tilasi Valtionrautatiet vuonna 1953 viisi mekaanisella voimansiirrolla varustettua veturia tyyppiä "Move51m". Hydraulinen voimansiirto osoittautui kuitenkin käytössä edullisemmaksi, eikä "Move51m"-sarjaa tilattu enää lisää. Mekaanisella voimansiirrolla varustetut veturit saivat aluksi tyyppimerkinnän "Vv14", mutta vuonna 1960 sekä Vv13- että Vv14-veturit saivat yhteisen sarjamerkinnän "Tve3".


title: Tve3

text: Veturit olivat käytössä eri puolilla rataverkkoa keskiraskaassa vaihtotyössä. "Move51m"-sarjan veturi olivat käytössä pääosin Haminassa. Veturit syrjäyttivät aiemmat Vk-, Sk- ja Tk1–2-sarjojen höyryveturit. Vetureiden pienestä huippunopeudesta johtuen niitä käytettiin linja-ajossa vain lyhyillä matkoilla.


title: Tve3

text: Veturin runko oli hitsattu teräslevyistä. Painon lisäämiseksi on sen päätypalkeissa lisäpainot. Ohjaamo sijaitsi veturin takaosassa, ja sen edessä oli konesuoja. Vanhemmat veturit poikkeavat ulkonäöltään uudemmista, sillä veturista 468 alkaen hytti- ja konehuonerakennetta muutettiin. Helpoiten nämä erottaa konesuojasta; vanhemmissa vetureissa konesuojan etuosa oli viisto (tästä juontuu nimitys "silitysrauta"), kun taas uudemmissa se oli pystysuora. Veturit maalattiin alun perin vihreiksi, mutta sittemmin niitä maalattiin normaaleihin Valtionrautateiden punakeltaisiin väreihin.


title: Tve3

text: Veturissa oli 350 hevosvoiman kaksitahtinen GM-kaksoisdieselmoottori. "Move51h"-sarjan veturit oli varustettu hydraulisella ja "Move51m"-sarjan veturit mekaanisella voimansiirrolla. Voima välitettiin vaihteistosta veturin takaosassa sijaitsevalle sokkoakselille, josta edelleen kytkintankojen välityksellä pyöriin. Vetureiden suurin nopeus oli 30–35 km/h. Vetureissa oli Westinghousen ilmajarru sekä mekaaninen käsijarru.


title: Tve3

text: Kaikki Valtionrautateiden omistamat veturit on hylätty 1990-luvulla, jolloin niiden käyttö oli jo erittäin vähäistä. Joitain vetureita on teollisuuslaitosten käytössä sekä museovetureina.


title: Niobe (ilmatorjunta-alus)

text: Niobe oli Saksan laivaston ilmatorjunta-alus. Alus oli alun perin Alankomaiden laivaston 1898 vesille laskettu panssarikansiristeilijä "Hr.Ms. Gelderland", joka joutui saksalaisten haltuun heidän miehittäessään Alankomaat vuonna 1940.


title: Niobe (ilmatorjunta-alus)

text:
"Hr.Ms. Gelderland" oli Fijenoordin telakan valmistama Holland-luokan panssarikansiristeilijä, joka laskettiin vesille 1898. Alus oli ensimmäinen toisen tilauksen alus ja se oli raskaampi kuin edeltäneet
kolme luokan alusta. Sen suojana ollut panssarikansi oli kaksi tuumaa (noin 5 cm) paksu lukuun ottamatta konehuoneen suojana ollutta viiden tuuman panssarikilpeä.


title: Niobe (ilmatorjunta-alus)

text: Alus todettiin palveluskelvottomaksi 1918. Se kuitenkin palasi palvelukseen 1920 tykistökoululaivana. Se siirrettiin 1939 majoitusalukseksi.


title: Niobe (ilmatorjunta-alus)

text: Alus muutettiin ilmatorjunta-alukseksi asentamalla kahdeksan 88 mm, neljä 40 mm ilmatorjuntatykkiä ja neljä 20 mm neliputkistatykkiä, sekä ilmatorjuntatutka. Pituudeltaan alus oli 94,7 metriä. Alus nimettiin "Niobeksi" 1. maaliskuuta 1944.


title: Niobe (ilmatorjunta-alus)

text: "Niobe" oli siirretty 10. heinäkuuta 1944 jatkosodan aikana Kotkaan, jossa sen tehtävänä oli turvata tärkeää Kotkan satamaa. Neuvostoliittolaiset luulivat alusta miltei samankokoiseksi panssarilaiva "Väinämöiseksi" ja tekivät sitä vastaan 16. heinäkuuta 1944 ilmahyökkäyksen ("operaatio Hirmumyrsky"). Hyökkäystä on väitetty Neuvostoliiton suurimmaksi yhtä kohdetta vastaan tehdyksi ilmaiskuksi tai suurimmaksi Neuvostoliiton Itämeren laivaston ilmavoimien iskuksi yksittäistä kohdetta vastaan. Hyökkäykseen osallistui 131 konetta, ja se kesti 11 minuuttia. Koneina oli muun muassa neljä Douglas A-20G Boston -pommikonetta sekä 28 kappaletta Petljakov-2-pommikonetta. Varsinaiseen "Nioben" upottamiseen osallistui kolme torpedokonetta, jotka oli varustettu veden pinnasta kimpoavilla pommeilla. Tulittaessaan suurta pommikonelaivuetta torpedokoneet hyökkäsivät matalalta ja alus sai osuman kylkeensä. Pommitukseen osallistuneet koneet onnistuivat suurimmaksi osaksi välttämään voimakkaan ilmatorjuntatulen, menettäen vain yhden koneen, useamman vaurioituessa. Alus upposi Hallan ja Hietasen väliselle alueelle. Hyökkäyksessä kuoli 60 aluksen miehistön jäsentä, noin 260 pelastui. Hyökkäyksen johtaja kapteeni Rakov sai toisen Neuvostoliiton sankarin kultaisen tähden kunniamitalinsa.


title: Niobe (ilmatorjunta-alus)

text: Aluksen hylky makasi 1950-luvulle asti satamaliikenteelle esteenä. Aluksen nostaminen ja romuttaminen oli vaikeaa kustannusten ja vaarallisuuden takia. Aluksen ammushissit olivat vaurioituneet hyökkäyksessä, ja aluksessa oli suuret ammusvarastot. Lopulta vuonna 1953 saksalais-puolalainen romuyhtiö Beckendorf Gebrüder nosti ja romutti aluksen jäänteet.


title: Megumi Yokota

text: Megumi Yokota (; s. 15. lokakuuta 1964 – 13. maaliskuuta 1994?) oli Pohjois-Koreaan kaapattu japanilainen. Hän oli 13-vuotias kadotessaan 15. marraskuuta 1977 kotimatkallaan Niigatassa. Pohjois-Korea on myöntänyt kaappauksen ja ilmoittanut kaapatun naisen kuolleen vuonna 1994. Alun perin hänen kuitenkin väitettiin kuolleen itsemurhan kautta vuonna 1993. Hänestä on julkaistu dokumentti "Abduction: The Megumi Yokota Story" (2006).


title: Megumi Yokota

text: Pohjois-Korea luovutti Megumi Yokotan väitetyt jäännökset Japanille vuonna 2004. Teikyōn yliopiston mukaan kyseessä eivät todellisuudessa olleet hänen jäännöksensä. Megumi Yokota oli Pohjois-Koreassa eläessään naimisissa eteläkorealaisen Kim Young-namin kanssa.


title: Pigini

text: Pigini on italialainen harmonikanvalmistaja Castelfidardossa. Yritys tuottaa yli 60 erilaista harmonikkamallia, joita myydään eri puolilla maailmaa. Pigini-harmonikoita myydään Suomessa Lasse Pihlajamaa -tuotemerkin alla.


title: Pigini

text:
Filippo Pigini rekisteröi yrityksen nimeltä "F.lli Pigini di Filippo" Anconan kauppakamarissa 6. kesäkuuta 1946. Hänen partnereitaan olivat Adriano, Gino, Luigi ja Marino Pigini. Veljesten yritys kasvoi kovista sodan jälkeisistä ajoista huolimatta. Ensimmäiset kansainväliset toimitukset tehtiin Yhdysvaltoihin, Kanadaan, Ruotsiin, Tanskaan, Argentiinaan, Egyptiin ja Pakistaniin.
Yrityksen johdossa toimi pitkään Gino Pigini, joka oli jo 14-vuotiaana erikoistunut vapaalehdykkäkielten tekemiseen. Nykyisin yrityksen toimitusjohtajana toimii hänen poikansa Massimo Pigini.


title: Tore Keller

text: Tore Bertil Gottfrid Keller (4. tammikuuta 1905 Norrköping, Ruotsi – 15. heinäkuuta 1988) oli ruotsalainen jalkapalloilija sekä olympiamitalisti. Maajoukkuetasolla Keller edusti Ruotsia sekä Italian että Ranskan MM-kisoissa 1930-luvulla tehden neljässä pelaamassaan ottelussa kolme maalia (kaikki Kuubaa vastaan). Kansallisella tasolla Keller edusti IK Sleipneria voittaen Ruotsin mestaruuden 1938.


title: Telford

text:
Telford on kaupunki Englannissa, Shropshiren kreivikunnassa. Se sijaitsee noin 20 km Shrewsburysta ja 50 km Birminghamista.
Vuonna 2001 Telfordin ja Wrekinin hallintoalueella asui noin 158 000 asukasta. Se on Shropshiren suurin kaupunki ja yksi Englannin nopeimmin kasvavista kaupungeista.


title: Telford

text: Telford on uusi kaupunki, joka perustettiin 1960- ja 1970-luvuilla. Se sai nimensä insinööri Thomas Telfordin mukaan, joka suunniteeli useita teitä, siltoja ja kanavia 1700-luvun lopulla ja 1800-luvulla. Ironbridge Gorge, jota on sanottu teollisen vallankumouksen synnyinpaikaksi, sijaitsee nykyisin Telfordin alueella.


title: Murcof

text: Murcof eli oikealta nimeltään Fernando Corona on meksikolainen artisti, jonka musiikki on enimmäkseen elektronista musiikkia. Corona syntyi vuonna 1970 Tijuanassa, Meksikossa ja kasvoi Ensedanassa ja oli jonkin aikaa tijuanalaislähtöisen Nortec Collective of Electronic Musiciansin jäsen. Vuonna 2000 hän palasi Tijuanaan, mutta on sen jälkeen asunut Barcelonassa, Espanjassa.


title: Murcof

text: Murcofin musiikki on pelkistettyä ja minimalistista sample-pohjaista elektronista musiikkia. Murcofin äänitykset ovat paljon melodisempia ja perinteikkäämmin rakennettuja kuin monien muiden nykypäivän samassa genressä olevien artistien. Monet raidat sisältävät jousiorkesteri-sampleja, jotka ovat lähtöisin moderneilta säveltäjiltä, kuten esimerkiksi Arvo Pärtiltä.


title: Sardiinimysteerio

text: Sardiinimysteerio (engl. "Love Happy") on David Millerin ohjaama yhdysvaltalainen komedia-, musikaali- ja rikoselokuva vuodelta 1949, joka on Marxin veljesten 14. ja viimeinen virallinen elokuva. He tosin palasivat valkokankaalle vielä kerran, vuonna 1957, lyhyesti erillisissä rooleissa elokuvassa "Ihminen ja paholainen" ("The Story of Mankind").


title: Sardiinimysteerio

text: "Sardiinimysteerion" pääosissa esiintyivät Harpo, Chico ja tavallista pienemmässä osassa Groucho Marx. Muissa päärooleissa olivat Ilona Massey, Vera-Ellen, Marion Hutton, Raymond Burr, Bruce Gordon ja Eric Blore. Elokuva muistetaan myös nuoren Marilyn Monroen pienestä, mutta näyttävästä esittäytymisestä. Käsikirjoituksen laativat Harpo Marxin kirjoittaman juonen pohjalta Frank Tashlin ja Mac Benoff. "Sardiinimysteerion" pituus on 85 minuuttia ja elokuva on mustavalkoinen. Artists Alliance -yhtiö tuotti elokuvan.


title: Sardiinimysteerio

text: Elokuvan tuotti entinen mykkäelokuvan tähtinäyttelijä Mary Pickford ja levitti United Artists. Vaikka kuvaukset aloitettiin heinäkuussa 1948 ja lopetettiin syyskuussa 1948, elokuva sai ensi-iltansa kotimaassaan vasta 3. maaliskuuta 1950. Tiimiltä loppui raha kesken kuvausten. Niin otettiin käyttöön tuohon aikaan harvinainen tuotesijoittelu ainutlaatuisella tavalla toteutettuna: takaa-ajo kattomainostaulujen ympärillä.


title: Sardiinimysteerio

text: Harpo tyyliinsä sopivasti varastaa sardiinipurkin ja saa vahingossa haltuunsa Romanoffien timantit. "Sardiinimysteerio" suunniteltiin alun perin Harpon sooloesiintymiseksi. Groucho on kertonut veljesten tehneen elokuvan, jotta Chico saisi uhkapelivelkansa maksettua. Kun Chico tuli mukaan, tuottajat eivät suostuneet rahoittamaan elokuvaa, elleivät kaikki kolme veljestä olisi mukana.


title: Sardiinimysteerio

text: Groucho esiintyy ilman tavanomaisia viiksiään ja paksuja kulmakarvojaan. Hänet nähdään harvoin samassa kuvassa veljiensä kanssa. Hän lähinnä tarvittaessa selostaa juontajamaisesti elokuvan vaiheita. Groucho ei maininnut asiaa lainkaan omaelämäkertateoksessaan "Groucho and Me" (1959). Hän ilmeisesti katsoi tuolloin, että "Yö Casablancassa" (1946) oli ollut heidän viimeinen todellinen yhteinen elokuvansa. 17 vuotta myöhemmin hän kuitenkin mainitsi "Sardiinimysteerion" kirjassaan "The Groucho Phile: An Illustrated Life" (1976). Grouchon vähäinen osa elokuvassa synnytti olettamuksia, joiden mukaan hänen ei olisi alun perin ollut tarkoitus olla lainkaan mukana. Hiljattain löydetyt Grouchon kirjeet osoittavat kuitenkin, että hän oli osallistunut projektiin alusta alkaen vuosina 1946–1947.


title: Sardiinimysteerio

text: Monet pitävät "Sardiinimysteeriota" Marxin veljesten huonoimpana elokuvana. Osa veljesten ihailijoista, erityisesti Harpon ihailijat, suhtautuu kuitenkin elokuvaan positiivisemmin. IMDb arvioi "Ihmisen ja paholaisen" vielä heikommaksi, mutta sitä ei ollutkaan suunniteltu veljesten ympärille. 8. maaliskuuta 1950 Groucho viittasi "You Bet Your Life" -radioshow’ssaan ohimennen "Sardiinimysteerioon" todeten: ”Harpo, Chico ja minä kerromme muutamia vitsejä ja vähän näyttelemme. Se on ’hyvin’ opettavaista”.


title: Sardiinimysteerio

text: Elokuvaan musiikin ja sanoitukset teki Ann Ronell. Mukana on muun muassa Vera-Ellenin esittämä eloisa film noir -tyyppinen tanssiversio elokuvasta "Lankeemus" ("Sadie Thompson", 1928) ja Yhdysvaltain merijalkaväki Oseaniassa.Chico esittää kappaleen "Gypsy Love Song" duettona näyttelijä-muusikko Leon Belascon kanssa, jonka roolihahmo on näyttämötarvikkeet ja esiintymisasut omistava herra Lyons. Belasco soittaa viulua esittäen monia taidokkaita trillejä kunnes Chico sanoo: ”Katsokaa, herra Lyons, haluan teidän antavan hyvän vaikutelman – mutta olkaa ystävällinen älkääkä soittako paremmin kuin minä!”


title: Sardiinimysteerio

text: "Video-oppaassa" vuodelta 1994 Bello Romano myöntää, ettei "Sardiinimysteerio" ole Marx-veljesten parhaita, mutta sanoo sen silti naurattavan. Hän antaa sille kolme tähteä viidestä, mikä vastaa sanallista arviota ”hyvä”.


title: Melassikatastrofi

text: Melassikatastrofi, joka tunnetaan myös nimillä Suuri melassitulva ja Bostonin suuri melassiturma, sattui 15. tammikuuta 1919 Bostonissa, Massachusettsissa, Yhdysvalloissa. Onnettomuudessa kuoli 21 henkeä ja loukkaantui 150. Suuri melassisäiliö puhkesi North Endin kaupunginosassa, ja vapautunut melassi vyöryi pitkin katuja noin 55 kilometrin tuntinopeudella. Tapaus on säilynyt paikallisessa kansanperinteessä. Asukkaiden mukaan melassin haju tuntuu vielä nykyäänkin alueella kuumina kesäpäivinä.


title: Melassikatastrofi

text: Onnettomuus tapahtui Purity Distilling Company -yhtiön tiloissa harvinaisen lämpimänä päivänä. Tuon ajan Yhdysvalloissa melassi oli tavallisin makeutusaine. Melassia voidaan käymisen avulla käyttää rommin ja etyylialkoholin valmistukseen, viinan ainesosana. Sitä tarvittiin myös ammusten valmistukseen. Melassi oli varastossa odottamassa kuljetusta Purity-yhtiön Cambridgessa, Massachusettsissa sijainneelle tontille.